Vaarojen arviointi - Tyosuojelu.fi - Työsuojeluhallinto\nVaarojen ja haittojen arviointi - Ingressi\nJokaisen työnantajan velvollisuus on tarkkailla työympäristöä jatkuvasti ja järjestelmällisesti. Lisäksi työnantajan on selvitettävä työstä aiheutuvat haitat ja vaarat sekä arvioitava riskit työntekijöiden terveydelle ja turvallisuudelle. Näin työnantaja saa selville, onko työoloissa puutteita, joita täytyy korjata. Vaarojen arviointi on ennakointia, ja se on aina kustannustehokkain tapa toimia.\nVaarojen ja haittojen arviointi - Yleistä\nTyöntekijöiden terveyden ja turvallisuuden lähtökohtana on vaarojen arviointi.\nTyönantajalla on työturvallisuuslakiin perustuva laaja huolehtimisvelvollisuus työntekijöiden terveydestä ja turvallisuudesta työssä. Vaarojen ja haittojen selvittäminen on osa tätä huolehtimisvelvollisuutta.\nTyönantaja vastaa vaarojen selvittämisestä ja arvioinnista ja voi valita menetelmän, joka sopii työpaikalle parhaiten. Vaarojen arvioiminen on tärkeää suunnitella huolellisesti ja ottaa siinä huomioon myös työympäristön jatkuvan seurannan ja tarkkailun järjestäminen sekä arvioinnin päivittäminen.\nVaarojen arviointi edellyttää, että työpaikan johto sitoutuu siihen varmistamalla resurssit arvioinnin toteuttamiseen ja arvioinnin pohjalta tehtäviin toimiin. Työntekijöiden osallistuminen on tärkeää erityisesti vaarojen tunnistamisvaiheessa.\nRiski arvioitava vaaran vakavuuden ja todennäköisyyden perusteella\nEnnen kuin riskejä voidaan tehokkaasti hallita, ne on tunnistettava ja arvioitava. Riskin suuruus määritellään seurausten vakavuuden ja todennäköisyyden perusteella. Mitä vakavampi seuraus ja todennäköisempi tapahtuma, sitä suurempi riski.\nTyönantajan on otettava riskit hallintaan. Tämä tarkoittaa sitä, että riskit alennetaan sellaiselle tasolle, että työsuojelua koskevien lakien ja säännösten vähimmäisvaatimukset täyttyvät ja työntekijä vaarantuu mahdollisimman vähän.\nTyönantajan pitää asettaa työntekijöiden turvallisuus ja terveys toimintansa keskeiseksi periaatteeksi. Työpaikalle on hyvä luoda suunnitelmallisia ja pitkäjänteisiä toimintatapoja, jotka kytkevät työturvallisuuden työpaikan toimintaan ja työnohjausjärjestelmiin. Näin työsuojelu omaksutaan mukaan jokapäiväiseen työntekoon.\nKuva 1. Riskien arvioinnin vaiheet.\nVaarojen ja haittojen arviointi - Ohjeita työntekijälle\nIlmoita havaitsemistasi vioista ja puutteista työnantajalle.\nOsallistu työpaikkasi vaarojen arviointiin, jos työnantajasi sitä pyytää.\nTyöntekijänä velvollisuutesi on ilmoittaa heti työnantajalle ja työsuojeluvaltuutetulle, jos huomaat työpaikalla terveys- tai turvallisuusvaaraa aiheuttavia asioita esimerkiksi\nfyysisissä työolosuhteissa (esim. melu, lämpöolot, kemikaalien käsittely, huono sisäilma, järjestyksen ja siisteyden puutteet, huonot työasennot)\npsykososiaalisissa työolosuhteissa (esim. epäasiallinen kohtelu, väkivallan uhka, liiallinen työmäärä)\nkoneissa, laitteissa ja työvälineissä\nSinulla on velvollisuus myös poistaa vaarat työnantajan ohjeiden mukaisesti, kun se on mahdollista ja turvallista. Siinäkin tapauksessa sinun on ilmoitettava työnantajalle ja työsuojeluvaltuutetulle. Työnantajan on puolestaan kerrottava sinulle ja työsuojeluvaltuutetulle, mihin toimenpiteisiin ryhtyy asiassa.\nVaarojen ja haittojen arviointi - Ohjeita työnantajalle\nJokaisen työnantajan on huolehdittava työn vaarojen selvittämisestä.\nJokaisen työnantajan on oltava selvillä teettämänsä työn tekijöistä, jotka voivat aiheuttaa työntekijän sairastumisen tai tapaturman. Selvittämisessä voi hyödyntää mm. sosiaali- ja terveysministeriön ja Työturvallisuuskeskuksen laatimaa Riskien arviointi työpaikalla -työkirjaa ja siihen liittyviä lomakkeita. Jos työnantajalla ei ole riittävää asiantuntemusta arvioinnin tekemiseen, on apuna käytettävä ulkopuolista asiantuntijaa (esimerkiksi työterveyshuoltoa).\nJos vaarojen arvioinnissa havaitaan selkeästi työturvallisuusmääräysten vastainen asia, se on korjattava välittömästi. Jos tunnistettuja vaaroja ei voi heti poistaa, on työnantajan arvioitava niiden merkitys työntekijän terveydelle ja turvallisuudelle. Arvioinnin perusteella on parannettava työolosuhteita joko estämällä vaarojen syntyminen kokonaan tai vähentämällä ne siedettäviksi.\nJos vaara on poistettavissa esimerkiksi suojuksella tai vastaavilla teknisillä järjestelyillä, niitä pitää käyttää. Lisäksi työnantajan on annettava työntekijöille opetusta ja ohjausta turvallisiin työtapoihin sekä apuvälineitä ja henkilönsuojaimia.\nTyönantajan on myös tarkkailtava edellä mainittujen toimien vaikutusta työn terveellisyyteen ja turvallisuuteen ja tarvittaessa ryhdyttävä lisätoimiin. Työnantajan pitää tarkistaa vaarojen arviointi olosuhteiden muuttuessa ja muutenkin se on pidettävä ajan tasalla. Suositeltavaa on tarkistaa vaarojen arviointi kerran vuodessa.\nJos työntekijä oma-aloitteisesti kertoo työnantajalle työhön liittyvästä vaarasta, on työnantajan aina kerrottava tälle ja työsuojeluvaltuutetulle toimet, joihin ryhtyy asiassa.\nVaarojen ja haittojen arviointi - Lainsäädäntö\n6 § vaarojen tunnistaminen ja riskien arviointi\nVaarojen ja haittojen arviointi - Oikeuden päätökset\nHovioikeuden ratkaisun (VaaHO:2006:2) mukaan työnjohtovastuullisina toimineet henkilöt olivat tahallaan tai huolimattomuudesta rikkoneet työturvallisuusmääräyksiä, kun he olivat hyväksyneet työn aloittamisen ennen kuin työmaatarkastuksessa todettu putoamisvaara oli ehkäisty asianmukaisella kaiteella.\nVaarojen ja haittojen arviointi - Muualla tyosuojelu.fissa\nRiskin arviointi. Työsuojeluoppaita ja -ohjeita 14.\nVaarojen ja haittojen arviointi - Muualla verkossa\nRiskien arviointi työpaikalla -työkirja (pdf). Työkirja työssä esiintyvien terveys- ja turvallisuusriskien arviointiin. Sosiaali- ja terveysministeriön työsuojeluosasto ja Työturvallisuuskeskus 2015.\nTyöturvallisuus- ja työterveysriskien tunnistaminen ja arviointi. Työturvallisuuskeskus. (Täältä löytyvät edellä mainittuun työkirjaan liittyvät lomakkeet.)\nTurvallinen työympäristö. Työterveyslaitos.\nVaarojen ja haittojen arviointi - Sanasto\nVaara Tekijä tai olosuhde, joka voi saada aikaan haitallisen tapahtuman.\nRiski Haitallisen tapahtuman todennäköisyys ja vakavuus.\nRiskin arviointi Prosessi, jossa arvioidaan työntekijöiden terveydelle ja turvallisuudelle työpaikalla ilmenevästä vaarasta aiheutuva riski.\nValitse aihe Kaikki aiheet Vaarojen arviointi\nSivu päivitetty 17.11.2021 / Anna palautetta tästä sivusta / Tulosta


Ilmoituksen osoite: https://tyopaikat.oikotie.fi/tyopaikka/1124693\nPaimiossa sijaitseva 46-paikkainen Jokilaakso tarjoaa ympärivuorokautista hoivaa ja huolenpitoa ikäihmisille. Jokilaakson toiminta-ajatuksena on tarjota kodikas ja turvallinen asuinympäristö ikäihmisille.\nEsperi Hoivakoti Jokilaaksoon haetaan LÄHIHOITAJAA vakituiseen työsuhteeseen tuntityöhön. Työ on luonteeltaan 3-vuorotyötä ja alkaa sopimuksen mukaan.\nTehtävä on vastuullista ja monipuolista hoiva- ja asiakaspalvelutyötä. Tavoitteena on ylläpitää asukkaiden toimintakykyä ja edistää psyykkistä sekä sosiaalista hyvinvointia.\nEdellytämme hakijalta lähihoitajan koulutusta, voimassa olevaa lääkehoidon koulutusta sekä hygieniapassia. Tehtävään palkkaamisen edellytys on tartuntatautilain edellytykset täyttävä rokotussuoja.\nOlet hakemamme henkilö, jos olet luotettava, motivoitunut ja vastuuntuntoinen. Toivomme sinulta lisäksi iloista, oma-aloitteista ja tunnollista asennetta työn tekemiseen. Arvostamme aikaisempaa kokemusta ikäihmisten ja muistisairaiden hoidosta.\nTarjoamme mielenkiintoisen ja antoisan tehtäväkokonaisuuden osaavien alan ammattilaisten kanssa. Tukenasi toimii työyhteisö, jossa on avoin ilmapiiri ja mahdollisuudet vaikuttaa omaan työhösi. Esperissä saat ison yrityksen työsuhde-edut.\nTervetuloa osaavaan joukkoomme! Lisätietoja antaa yksikönpäällikkö Päivi Kujala 046 9214469 tai paivi.kujala@esperi.fi\nHaku päättyy 24.4.2018.


Joulu alkaa lähestyä hurjaa vauhtia ja Pompuliinissa on ollut jo täysi tohina käynnissä. Syksyn kiireet on meinannut viedä kaiken huomion siitä että ei ole ehtinyt edes sivuille päivittämään! Tuotteita on tilattu mukavasti ja olen siitä erittäin kiitollinen! Joulukuun alussa on tulossa joulumyyjäiset Tallipihalla Tampereella ja Pompuliini on siellä mukana 4-5.12. mikäli vain olosuhteet ja kelit sen sallivat! Nyt on hyvä aika miettiä mitä ihanuuksia haluaisit tilata läheisillesi tai itsellesi pukinkonttiin ja laittaa tilauksia ajoissa tulemaan! Joulutuotteet päivittyvät sivuille vielä tämän kuun aikana!\nKesä meni niin hurjan nopeasti ja syksy koitti että Pompuliinissakaan ei meinattu mukana pysyä! Nyt on kuitenkin uudet nettisivut päivitetty ja paljon uusia ihania tuotteita lisätty sivuille. Paljon on myös poistunut tuotteita. Syksyllä on tulossa Tallipihan syysmarkkinat, niistä lisätietoja tapahtumat osiossa! Syksy tuo mukanaan paljon uusia tuotteita, kokeiluja ja jänniä juttuja! Pysy siis kuulolla ja seuraa somea ja verkkosivuja! Ihanaa syksyä!\nKesä on täällä ja kelit on hellinyt enemmän ja vähemmän meitä kaikkia! Itse en ole niin kovan helteen ystävä koska silloin ei jaksa paljon tehdä edes käsitöitä, mutta aina sitä jotain jaksaa ilta viileällä. Kovasti olen myös mökillä nyt tehnyt töitä ja nauttinut mökin ja luonon rauhasta ja pyrkinyt olemaan vastuullisesti ja turvassa koronan suhteen.\nEnsiviikolla starttaa Pompuliinin kesäkiertue ja ensimmäisenä kohteena on Vaasan kauppatori! Tarkoitus on olla kauppatorilla 8.7.2021 klo 08.00-18.00. Kaikki on kuitenkin ilma riippuvaista ja koronariippuvaista mutta mikäli mikään ei peruuta tai tule esteeksi niin tuolloin löydät Pompuliinin kojun keskeltä Vaasan kauppatoria! Tule siis viettämään sinne ihana kesäpäivä! Kortti ja käteinen käyvät kumpikin maksuvälineenä :)\nSeuraavaa kesäkiertue kaupunkia ei ole vielä päätetty mutta seuraamalla sivuja ja somea niin sieltä löytyy varmasti informaatiota!\nVerkkokauppa palvelee edelleen 24/7 ja tilaukset pyritään toimittamaan mahdollisimman nopealla aikataululla :) Yleensä vastaan sinulle saman vuorokauden kuluessa tilauksesta, mutta nyt on muutama tapaus ollut että en ole saanut sähköpostia joten ole vain sinnikkäästi yhteydessä, ellei minusta ala mitään kuulumaan!\nKevät on edennyt jo pitkälle ja Pompuliinissakin ehdittiin viettää kaksivuotiset syntymäpäivät! Kovasti jo kesää odotellaan ja kaikenlaiset uudet projektit ovat tekeillä! Paljon uusia kesäkoruja, pehmoleluja, laukkuja ja muita ihanuuksia tulossa myyntiin ja myös suuntana kesäkuussa Tallipihan kesäkauden avajaiset jotka pidetään 6.6.2021! Toivotaan että tapahtuma järjestyy ja pääsen pitkästä aikaa esittelemään teille livenä kaikkia ihania uutuuksia. Voit edelleen laittaa minulle myös viestiä jos toiveissa on jokin sinulle kustomoitu koru, avainnauha tai vastaava niin katsotaan mitä voidaan tehdä! Ihanaa kevättä kaikille!\nPitkä ja kylmä tammikuu on jo takanapäin ja kevät aurinko alkaa hiljalleen paistelemaan jo taivaalla. Pompuliinissa puhaltelee uusia tuulia kun se aloitti yhteistyön Lankakauppa Villa Pallon kanssa! Pompuliinin silmukkamerkkituotteita on nyt myös saatavana Pirkkalassa kauppakeskus Veskassa olevasta Villa Pallo lankakaupasta osoitteesta Saapastie 2, 33950 Pirkkala. Tuotteita löytyy myös heidän nettisivuiltaan www.villapallo.fi Myös uusia keväisiä tuotteita lisätään hiljalleen sivuille ja toivottavasti kevään korvalla on tulossa myös tapahtumia johon Pompuliini osallistuu. Nyt kuitenkin kuumimmat myynnit tapahtuu verkkokaupanvälityksellä! Ihanaa kevättä kaikille!\nUusi vuosi ja uusia juttuja! Vuosi on alkanut rauhallisesti ja Pompuliinissa on hiljalleen orientoiduttu uusiin juttuihin ja kokeiltu erilaisia uusia tekniikoita. Tässä mm. kauniita pieniä rintakoruja ja niihin sopivia korviksia! Tuotteet on tehty fimomassasta ja pienet koristeet ja kukat on tehty myös kaikki käsin. Uusia tuotteita tipahtelee pitkin alkuvuotta verkkosivuille! Jos sinulla on jotain mitä kaipaisit tuotevalikoimaan laita rohkeasti vain viestiä! Rauhallista ja turvallista vuoden alkua kaikille ja toivotaan että näemme tänä kesänä tapahtumissa ja toreilla!\nPompuliinissa rauhoitutaan hiljalleen joulun viettoon ja palataan taas ensi vuonna uusin voimin ja ideoin kohti uutta ja parempaa vuotta! Toivotaan että ensi vuonna pääsee enemmän kohtaamaan teitä asiakkaita livenä toreilla ja tapahtumissa! Hyvää ja rauhallista ja turvallista joulua!\nJoulu tulla huristelee kovalla vauhdilla ja Pompuliinissa tehdään uusia juttuja! Nyt on aika alkaa miettiä mitä tilaa pukinkonttiin Pompuliinin verkkokaupasta! Viimeiset verkkokauppatilaukset otetaan vastaan 18.12.2020 jonka jälkeen Pompuliinissa lähdetään joulunviettoon. Tee siis tilauksesi viimeistään silloin niin tuote ehtii vielä postitse jouluksi perille :) Uutuus tuotteita on taas tullut ja koti ja sisustus osastolla on tullut paljon uusia ekotuotteita joista saa kivan ekolahjan. Vaikka tiskiliina, vanulaput ja pesupussi samaan pakettiin! Ihanaa joulunodotusta kaikille!\nKolme yötä Popaalin joulutoriin! Pompuliinin verkkokaupassa kaikki joulutorin aikana tehdyt tilaukset toimituskuluitta ja tarjous koskee vain verkkokaupan tuotteita ja tilauksia kotimaahan. Tarjous päättyy 8.11 klo 23. Joulutorin muut yritykset ja tarjoukset ja ihanat tuotteet löytyy Facebookista paikasta https://www.facebook.com/groups/POPAALI\nPompuliinissa on alkanut tohinalla joulukiireet! Pompuliini on osallistumassa kahteen eri joulutapahtumaan. Ensimmäinen on verkossa järjestettävä virtuaalinen joulutori joka kulkee nimellä Popaalin joulutori. Tapahtuma on 5.-8.11.2020. Toinen tapahtuma on Tampereen Tallipihalla järjestettävä joulutori 5.12.2020! Nämä kummatkin tapahtumat ovat tuoneet paljon jouluisia kiireitä Pompuliiniin ja täällä on yritetty virittäytyä jo jouluisiin tunnelmiin syksyn ilmoista huolimatta. Onneksi vielä on rutkasti aikaa toteuttaa uusia ideoita ja hioa vanhoja :) Mikäli sinulla on ajatuksissa tilata Pompuliinista joululahjoja suosittelen niiden tilausta ajoissa, että ehtivät toimitukseen ennen joulun pahimipa kiireitä! Pompuliini pyrkii silti toteuttamaan kaikki tilaukset ja toivett aikarajojen puitteissa. Ihanaa syksyä kaikille ja pysykää turvassa ja terveenä koronatilanteesta huolimatta!\nSyksy ja pimeät illat jo saapuvat. Pompuliinissa on ollut kiirettä tilaustöitä tehden ja uusia tuotteita suunnitellen :) Uusina tuotteina ovat mm. bambua ja puuvillaa sisältävät ekologiset tiskiliinat sekä tiskiliinaripustimet. Myös uutuutena on tänä vuonna virkatut heijastimet jotka heijastavat kaksipuoleisesti. Tulossa myös heijastavia avainnauhoja ja lisää kaikkea ihanaa hiuksiin! Pompuliini osallistuu myös Tallipihan suureen käsityöläistapahtumaan 3.-4.10.2020 mikäli koronatilanne sen sallii. Oikein ihanaa syksyä kaikille ja pysykää turvassa!\nKesä mennä huristelee kovaa kyytiä eteenpäin ja Pompuliinissakin on vähän lomailtu ja kierrelty ympäri kaunista Suomea :) Monta ihanaa käsityöpaikkaa on nähty ja monta on vielä näkemättä. Pompuliinin verokkauppa kuitenkin palvelee sinua koko kesän ja sähköpostitse voi laittaa viestiä ja kysymyksiä jos jotain herää mielelle :) Oikein ihanaa kesää kaikille!\nKässämessut alkaa huomenna!!! Messut tapahtuvat Facebookissa ryhmässä kässämessutnetissä MESSUHALLI. Pompuliini tarjoaa ilmaiset postikulut messujen ajan 5.-7.6.2020! Kaikki tuotteet postitetaan kirjepostilla, joten ne tulevat sinulle kotiovelle! Mikäli jokin tuote loppuu messujen aikana, ilmoitan siitä sinulle ja valmistan sinulle haluamasi tuotteen mahdollisimman nopeasti! Ihania messuja!!!\nUusia ihania ja kesäisiä koruja valmistuu hurjaa vauhtia kesäisiä kässämessujanetissä tapahtumaa ajatellen! Tuotteet ovat toki jo nyt myynnissä mutta niitä saa myös messuilla!\nPääsiäinen on ohitse ja arki on taas koittanut Pompuliinissa :) Innostuin pääsiäisenä virkkaamaan erilaisia uusia juttuja ja laitoin niitä nyt verkkokauppaan. Niitä on tulossa vielä paljon lisää sillä nyt on vain sitä aikaa kun kaikkien pitää olla kotona ja tehdä etätöitä. Koronakriisistä huolimatta Pompuliinin toiminta on jatkunut normaalisti ja muistutan edelleen että kaikki tilaamasi tuotteet tulevat kotiovellesi asti ja toimituskulut on vain 2,90€! Lisää tuotteita tulossa pian!\nPompuliinissa alkoi tänään synttäriviikot! Facebookin puolella pyörähti käyntiin myös arvonta! Käy tykkäämässä sivusta ja valitse sinulle mieluisin tuote ja kommentoi facebook päivitystä ja olet mukana arvonnassa! Suuri kiitos myös kaikille kässämessutnetissä tapahtumaan osallistuneille, sekä järjestäjille että teille ihanille asiakkaille!\nPompuliini osallistuu verkossa järjestettävään kässämessut netissä tapahtumaan 27.-29.3.2020! Tapahtuma on kokonaisuudessaan netissä ja yritysten omissa verkkokaupoissa. Kaikki Pompuliinin tuotteet toimitetaan kirjepostina kotiisi, tällöin sinun ei tarvitse hakea tilaustasi postista tai pakettiautomaatilta. Lisätietoa tapahtumasta ja mukana olevista yrityksistä täällä https://www.kässämessutnetissä.fi.\nPaljon uusia ihania tuotteita päivitetty sivuille! Nyt myös uutuutena hopeasormukset joiden kokoa voit itse säätää. Muita uutuuksia on myös niin rannekoruissa kuin herkkukoruissakin! Kevät tekee kovaa vauhtia jo tuloaan ja Pompuliinikin valmistautuu jo kevään ja kesän myyntitapahtumiin! Ainakin näemme Tampereen Tallipihalla taas toukokuussa! Myös Tammelan torilla tulen viettämään kesällä paljon aikaa joten siellä myös voit kohdata Pompuliinin. Verkkokauppa palvelee sinua edelleen 24/7 ja älä epäröi laittaa viestiä mikäli haluaisit jonkun sinulle yksilöidyn korun!\nUutuutena nyt myös että kaikki roikkuvat ja nappirkovakorut on mahdollista saada myös reiättöminä! Nappikorvakorut toimivat magneetilla, jotka eivät purista ja kiristä tai aiheuta allergiaa ja roikkuvat korvakorut ovat klipsumalliset jotka eivät myöskään purista. Kaikki reiättömät ovat myös nikkelivapaita.\nFacebookissa käynnistyi ystävänpäivä arvonta! Käy osallistumassa arvontaa ja voit voittaa avainnauhan itsellesi ja ystävällesi! Arvonta suoritetaan huomenna 14.2.2020 klo 22:00!\nVerkkosivut on uudistettu ja freesattu! Nyt löydät helpommin tuotteet eri aihealueista. Myös uusia tuotteita on lisätty sivuille! Tammikuu on mennyt kirjanpidollisissa merkeissä ja nyt vihdoin kun ne on saatu tehtyä voi taas keskittyä täysipainoisesti pelkästään korujen tekemiseen ja uusien ihanien tuotteiden ideointiin! Lähempänä ystävänpäivää somessa tapahtuu jotain jännää, kannattaa siis tarkkailla sometilejä Facebookkia ja Instagramia!\nUusi vuosi ja uudet kujeet! Pompuliinissa heräillään hiljalleen uuteen vuoteen ja työt jatkuvat :) Uusia tuotteita tulossa lähiaikoina! Seuraa siis somea sekä Instagramia että Facebookkia ja verkkosivuja niin pysyt ajantasalla :) Ihanaa vuoden alkua kaikille!\nHyvää ja rauhaullista joulua kaikille sekä onnellista uutta vuotta 2020!\nKiitos kaikille Tampereen Tallipihan joulutorilla mukana olleille apulaisille ja etenkin teille asiakkaille! Oli huippupäivä! Alla vielä muutama kuva herkullisesta myyntipöydästä! Vielä ehdit tilaamaan pukinkonttiin mieluisia lahjoja!\nPompuliinissa on alkanut jo jouluvalmistelut täydellä teholla ja uusia tuotteita syntyy vauhdilla. Pompuliini osallistuu Tampereen Tallipihan joulutori tapahtumaan 30.11-1.12.2019! Tule siis paikalle ihailemaan jouluisia tuotteita ja kokemaan joulun lämmin tunnelma ja ostamaan joululahjat ajoissa pukinkonttiin!\nUutta kokeilua Pompuliinissa. Innostuin tekemään riipuksia ja niihin sopivia korvakoruja. Tässä ensimmäinen valmis tuotos metsäisellä kettu aiheella :) Luvassa paljon lisää malleja ja teemoja! Riipus ja korvakorut tullaan myymään vain yhdessä.\nAiemmasta ilmoituksesta poiketen Pompuliini ei valitettavasti pääse Tallipihan suureen käsityöläistapahtumaan. Tulossa kuitenkin paljon uusia tuotteita verkkokauppaan ja lähiaikoina myös arvonta facebookissa joten pysykää kuulolla! :) Ihanaa syksyä kaikille!\nTampereen Tallipihan elojuhlassa mm. näitä ihania tuotteita tarjolla! Elojuhla on 25.8.2019 klo. 11:00-17:00!\nPompuliini Tampereen Tallipihan Elojuhlassa 25.8.2019 klo. 11:00-17:00!\nPompuliini Tampereen Tammelan torilla maanantaina 22.7 alkaen klo 08:00. Maksuksi käy kortti ja käteinen.\nPompuliini Tampereen Tammelan torilla perjantaina 19.7 alkaen klo 09:00. Maksuksi käy kortti ja käteinen.\nSään salliessa Pompuliini Tampereen Tammelan torilla torstaina 18.7 alkaen klo 08:00. Maksuksi käy kortti ja käteinen.\nKoska on luvattu kovia vesisateita ja huonoa ilmaa tälle viikolle, pompuliinin toripäivä siirtyy heinäkuulle. Tarkemman viikon ja päivän ilmoitan lähipäivinä kunhan sää sen sallii :)\nPompuliini suuntaa sään salliessa ensiviikon torstaina 27.6.2019 Tampereen Tammelan torille myymään klo 08:00-14:00! Maksuksi käy sekä kortti että käteinen. Mukana näitä ihania "karkkipusseja" ja paljon muuta! Tervetuloa\nUusia ihania kesätuotteita saapuu pian verkkokauppaan! Tässä jo hieman maistiaisia niistä!\nPompuliinissa alkaa juhlaviikot! Kaikki tuotteet -20% alennuksella alkaen tästä päivästä jatkuen 20.5.2019 asti! Alennus koskee vain verkkokaupassa olevia valmiita tuotteita.\nUusi kortinlukija saapui yritykselle! Tämä siis mahdollistaa korttimaksut ja lähimaksun kun rantaudumme pian kesätoreille myymään! Alustava suunitelma on mennä Tampereen Tammelan torille kesäkuussa. Tästä infoa myöhemmin! Ihanaa kesää kaikille!\nYrityksen yksiuukautispäivän kunniaksi facebookin puolella pyörähti käyntiin arvonta! Käy katsomassa mitä siellä arvotaan ja ota osaa kilpailuun!\nKevät ja kesä lähestyvät hurjaa vauhtia! Pääsiäisloman aikana syntyi paljon uusia ihania tuotteita joita löydät sivuilta. Uutuus tuotteina mm. kauniit nilkkarenkaat kesän rantakeleihin! Muistathan että voit myös pyytää itsellesi tuotteen joita ei näiltä sivuilta vielä löydy. Suunnittelen mielelläni uniikkeja koruja juuri sinua varten! Ihanaa kevättä!\nUusia keväisiä materiaaleja, mitähän kaikkea ihanaa näistä tulee?!\nTervetuloa tutustumaan uusiin ihaniin sivuihini!\nHyvää ja rauhallista joulua kaikille sekä onnellista uutta vuotta 2020!


Pori Jazzin ohjelmalehti on uudistunut. Juuri ilmestynyt ohjelmalehti on tehty yhteistyössä Rytmi-lehden kanssa, ja se on Rytmin virallinen heinäkuun numero. Tulevan festivaalin ohjelmalehti on entistä tuhdimpi infopaketti, joka sisältää muun muassa esittelyt kaikista Pori Jazzin esiintyjistä sekä Carlos Santanan haastattelun. Lehdestä löytyy festivaalikävijän infopaketti, ohjelmakartta ja esiintymispaikat, ja lisäksi paljon muuta kuin Pori Jazz -aiheista sisältöä. Yli 100-sivuisenen lukupaketti tarjoilee samojen kansien välissä sekä Rytmin runsaan kesänumeron että Pori Jazzin virallisen festivaalilehden. Pori Jazz -Rytmi on ilmestynyt ja se on myynnissä lehtipisteissä kautta maan sekä festivaalialueella.


KKO:2018:92 - Korkein oikeus\nEtusivu » Ennakkopäätökset » Ennakkopäätökset » KKO:2018:92\nRangaistuksen määrääminen - Rangaistuslajin valinta\nLiikennerikos - Rattijuopumus - Törkeä rattijuopumus\nAntopäivä: 31.12.2018 ECLI:FI:KKO:2018:92\nKemi-Tornion käräjäoikeus luki tuomiollaan 27.1.2016 (nro 16/103258) A:n syyksi törkeän rattijuopumuksen ja liikenneturvallisuuden vaarantamisen ja tuomitsi hänet yhteiseen 5 kuukauden ehdottomaan vankeusrangaistukseen.\nRovaniemen hovioikeus ei muuttanut 22.3.2017 antamallaan tuomiolla (nro 17/111812) käräjäoikeuden tuomiota. Eri mieltä ollut hovioikeudenneuvos katsoi, ettei A:n teko ollut sellainen, josta ensikertalaiselle tulisi tuomita ehdoton vankeusrangaistus ja muutti vankeusrangaistuksen ehdolliseksi sekä tuomitsi sen lisäksi oheissakkoa.\nMuilta osin käräjäoikeuden ja hovioikeuden tuomiot kuvataan tarpeellisilta osin Korkeimman oikeuden ratkaisussa. Asian ovat ratkaisseet käräjäoikeudessa käräjätuomari Janne Mänty ja hovioikeudessa hovioikeuden jäsenet Teija Unkila, Tapio Kamppinen ja Juhani Laurinolli (eri mieltä).\nA vaati valituksessaan, että rangaistusta alennetaan ja se määrätään ehdolliseksi.\n1. A oli kuljettanut 5.9.2015 lauantai-iltapäivällä kunnan keskustassa yleisillä teillä moottoripyörää nautittuaan alkoholia niin, että hänen verensä alkoholipitoisuus oli ajon jälkeen ollut 3,14 promillea. A oli menettänyt moottoripyöränsä hallinnan ja suistunut moottoripyörällään ajoradalta kevyen liikenteen väylälle ja edelleen toisen risteävän tien yli moottoripyörän jäädessä lopulta kyljelleen maahan osittain kevyen liikenteen väylälle ja osittain tielle.\n2. Käräjäoikeus on tuominnut A:n törkeästä rattijuopumuksesta (kohta 1) ja liikenneturvallisuuden vaarantamisesta (kohta 2) yhteiseen 5 kuukauden ehdottomaan vankeusrangaistukseen.\n3. Rangaistusseuraamuksen osalta käräjäoikeus on lausunut, että A:lla todettu huomattavan korkea promillemäärä oli ylittänyt selvästi 2,5 promillea, jota on oikeuskäytännössä pidetty yleensä rajana sille, että harkittavaksi tuli ensikertalaisellekin ehdoton vankeus. Käräjäoikeus on katsonut, että A:n teko ei ollut sen vaarallisuudesta johtuen sovitettavissa ehdollisella vankeudella, vaikka A:ta ei ollut aikaisemmin rikoksista rekisteröity.\n4. Käräjäoikeus on lisäksi todennut, että A:sta laaditun seuraamusselvityksen mukaan hänellä ei ollut edellytyksiä suoriutua yhdyskuntapalvelusta. Valvontarangaistukseen tuomitsemisen edellytyksiä ei ollut voitu selvittää, koska A ei ollut saapunut hänelle selvittämistä varten varatulle ajalle eikä hän ollut halunnut keskustella asiasta puhelimitse.\n5. Hovioikeus on A:n valituksen johdosta antamassaan tuomiossa todennut, että 5 kuukauden vankeutta on pidettävä yleisen rangaistuskäytännön mukaisena seuraamuksena A:n teoista. Hovioikeus ei ole muuttanut käräjäoikeuden tuomitsemaa rangaistusta.\n6. Korkeimmassa oikeudessa on A:n valituksen perusteella kysymys rangaistuksen mittaamisesta sekä erityisesti valinnasta ehdollisen ja ehdottoman vankeuden välillä.\n7. A:n syyksi luetuista rikoksista ankarimmin rangaistava on törkeä rattijuopumus, josta rikoslain 23 luvun 4 §:n mukaan tuomitaan vähintään 60 päiväsakkoon tai vankeuteen enintään kahdeksi vuodeksi. Liikenneturvallisuuden vaarantamisesta tuomitaan saman luvun 1 §:n mukaan sakkoon tai vankeuteen enintään kuudeksi kuukaudeksi.\n8. Rikoslain 6 luvun 3 §:n 1 momentin mukaan rangaistusta määrättäessä on otettava huomioon kaikki lain mukaan rangaistuksen määrään ja lajiin vaikuttavat perusteet sekä rangaistuskäytännön yhtenäisyys. Rikoslain 6 luvun 4 §:n mukaan rangaistus on mitattava niin, että se on oikeudenmukaisessa suhteessa rikoksen vahingollisuuteen ja vaarallisuuteen, teon vaikuttimiin sekä rikoksesta ilmenevään muuhun tekijän syyllisyyteen.\n9. A:n syyksi luetut rikokset ovat liikennerikoksia. Liikennerikosten suojelukohteena on liikenneturvallisuus, jolla tarkoitetaan lähinnä liikenteeseen osallistuvien hengen ja terveyden suojaa (HE 32/1997 vp s. 3). Törkeää rattijuopumusta koskevan teon vahingollisuutta ja vaarallisuutta arvioitaessa keskeisenä seikkana on veren alkoholipitoisuus, joka vaikuttaa kuljettajan kykyyn hallita ajoneuvoa ja reagoida ajotilanteen edellyttämällä tavalla. Tilastojen perusteella vuosina 2009 – 2013 kuolemaan johtaneissa rattijuopumusonnettomuuksissa kuljettajien veren alkoholipitoisuus on 82 prosentissa tapauksista ollut yli 1,2 promillea. Näistä kuljettajista lähes puolella veren alkoholipitoisuus on ollut vähintään 2 promillea (LaVM 31/2014 vp).\n10. Törkeän rattijuopumuksen vahingollisuutta ja vaarallisuutta arvioitaessa merkityksellisiä seikkoja ovat yleensä myös kaikki teon olosuhteita kuvaavat seikat kuten tekijän kuljettaman ajoneuvon ominaisuudet, ajonopeus, ajoaika- ja paikka sekä vallitsevat liikenneolosuhteet. Teon vahingollisuutta ja vaarallisuutta ei osoita ainoastaan konkreettisen vahingon syntyminen vaan riittävää on, että teko on ollut omiaan aiheuttamaan vakavaa vaaraa toisen turvallisuudelle.\n11. A:n veren alkoholipitoisuus on ajon jälkeen ollut 3,14 promillea. Tämä ylittää selkeästi sen tason, mitä törkeissä rattijuopumusrikoksissa yleisimmin esiintyy ja on lähes kaksi promilleyksikköä korkeampi kuin törkeän rattijuopumuksen alaraja, joka on 1,2 promillea.\n12. A on ajanut moottoripyörällä lauantai-iltapäivällä kunnan keskustassa. Hän on menettänyt kulkuneuvonsa hallinnan ja suistunut ajotieltä kevyen liikenteen väylälle. Vaikka ajomatkan pituudesta tai muista tiellä liikkujista ei ole esitetty selvitystä, on muiden teko-olosuhteiden perusteella selvää, että A:n teko on ollut omiaan saattamaan toisten hengen ja terveyden huomattavaan vaaraan.\n13. A on vedonnut siihen, että hän on kuljettanut moottoripyörää. Hän on korostanut, että mopoa kuljettaen tehdyistä rattijuopumusrikoksista tuomitaan lähtökohtaisesti lievempiä rangaistuksia kuin autoa kuljettaen tehdyistä rikoksista ja katsonut, että moottoripyörällä tehty rikos ei olennaisesti poikkea mopolla tehdystä teosta. Korkein oikeus toteaa, ettei tätä seikkaa voida pitää A:n syyllisyyttä yleisesti vähentävänä tekijänä. Vaikka moottoripyörä on autoa kevyempi ajoneuvo, on sen hallinta autoa vaikeampaa. Moottoripyörä on mopoa selvästi raskaampana, tehokkaampana ja nopeampana ajoneuvona omiaan aiheuttamaan olennaisesti mopoa suurempaa vahinkoa ja vaaraa. A on lähtiessään kuljettamaan moottoripyörää edellä kuvatuissa olosuhteissa osoittanut huomattavaa piittaamattomuutta vakavasta vahingosta ja vaarasta, joka teosta ennalta arvioiden olisi saattanut odottaa aiheutuvan toisten hengelle ja terveydelle. Nämä seikat puoltavat sitä, että A:lle tuomitaan törkeässä rattijuopumus- ja liikenneturvallisuuden vaarantamisrikoksessa tuomittavaa tavanomaista rangaistusta selvästi ankarampi rangaistus.\n14. Korkeimmassa oikeudessa rangaistuksen mittaamisen osalta on A:n valituksen johdosta harkittavana, tuleeko A:lle tuomita lyhyempi kuin hovioikeuden hänelle tuomitsema viiden kuukauden vankeusrangaistus. Edellä todetuilla perusteilla Korkein oikeus katsoo, että A:lle tuomittua rangaistusta ei ole syytä alentaa.\nEhdollinen vai ehdoton rangaistus?\n15. A on vaatinut, että hänelle tuomittu vankeusrangaistus muutetaan ehdolliseksi. Rangaistus on A:n mukaan oikeuskäytännön vastainen. Asiassa ei ole tullut esille sellaisia seikkoja, jotka edellyttäisivät ehdottoman vankeusrangaistuksen tuomitsemista ensikertalaiselle.\n16. Rikoslain 6 luvun 9 §:n 1 momentin mukaan määräaikainen, enintään kahden vuoden vankeusrangaistus voidaan määrätä ehdolliseksi, jollei rikoksen vakavuus, rikoksesta ilmenevä tekijän syyllisyys tai tekijän aikaisempi rikollisuus edellytä ehdottomaan vankeuteen tuomitsemista. Jos ehdollista vankeutta yksinään on pidettävä riittämättömänä rangaistuksena rikoksesta, voidaan sen ohessa tuomita sakkoa tai yhdyskuntapalvelua saman luvun 10 §:n 1 momentin edellytysten mukaisesti. Päätettäessä rangaistuksen lajista tulee rikoslain 6 luvun 3 §:n 3 momentin mukaan lisäksi noudattaa rangaistuksen mittaamisessa vaikuttavia perusteita.\n17. Korkeimman oikeuden oikeuskäytännössä todetun mukaan ehdollisen ja ehdottoman vankeuden välinen rangaistuslajin valinta on kokonaisharkintaa. Valinnassa on kiinnitettävä huomiota rikoksen vakavuuden ja teosta ilmenevän syyllisyyden lisäksi myös muihin mittaamisperusteisiin (esim. KKO 2010:18, kohta 9). Rangaistuskäytännön yhtenäisyyteen pyrittäessä olennaista on verrata kysymyksessä olevaa tapausta muihin samankaltaisiin tekoihin (KKO 2011:102, kohta 19, KKO 2014:5, kohta 5 ja KKO 2014:87, kohta 11). Oikeuskäytännön yhtenäisyyden taustalla oleva yhdenvertaisuusperiaate koskee myös rangaistuslajin valintaa ja on oikeudellisesti sitova. Toisaalta on selvää, että rangaistuslajin valinta tehdään kussakin yksittäistapauksessa tekoon ja tekijään liittyvien rikoslain 6 luvun säännösten nojalla huomioon otettavien seikkojen pohjalta. Tästä johtuen tuomioistuinten ratkaisut samantyyppisissäkin tapauksissa saattavat erota toisistaan ilman, että käsillä välttämättä olisi oikeusturvaa vaarantava yhdenvertaisuudesta tai oikeuskäytännön yhtenäisyydestä poikkeaminen (KKO 2012:25, kohta 20).\n18. Törkeän rattijuopumuksen osalta on olemassa vain vähän Korkeimman oikeuden julkaistua oikeuskäytäntöä. Korkein oikeus on viimeksi arvioinut valintaa ehdollisen ja ehdottoman vankeusrangaistuksen välillä törkeää rattijuopumusta koskevassa asiassa tilanteessa, jossa hovioikeus ei ollut myöntänyt jatkokäsittelylupaa (KKO 2012:25). Tapauksessa käräjäoikeus oli tuominnut syytetyn törkeästä rattijuopumuksesta 60 päivän ehdottoman vankeusrangaistuksen asemesta 60 tuntiin yhdyskuntapalvelua. Syytetty oli vajaa kaksi vuotta aikaisemmin tuomittu törkeästä rattijuopumuksesta ehdolliseen vankeusrangaistukseen. Ratkaisussa Korkein oikeus on todennut, että törkeää rattijuopumusta koskevassa oikeuskäytännössä on hyväksytty, että kysymyksessä olleen kaltaisesta uusimisteosta tuomittava vankeusrangaistus voi olla ehdoton ja katsoi, että hovioikeus on voinut olla myöntämättä jatkokäsittelyluvan.\n19. Vanhemmassa oikeuskäytännössä valintaa ehdollisen ja ehdottoman vankeuden välillä koskee muun muassa ratkaisu KKO 1993:72. Korkein oikeus on tuossa asiassa sovellettavana olleen ehdollisesta rangaistuksesta annetun lain (135/1976) nojalla katsonut, että vuotta aikaisemmin törkeään rattijuopumukseen syyllistynyt vastaaja, joka oli kuljettanut autoa 2,31 promillen humalatilassa ja aiheuttanut vakavan vaaratilanteen, oli tuomittava ehdottomaan vankeuteen.\n20. Ensikertalaisen osalta Korkein oikeus on ratkaisussa KKO 1991:112 katsonut, että kolmen kuukauden vankeusrangaistus oli tuomittava ehdottomana, vaikkei syytettyä ollut vastaavasta rikoksesta aikaisemmin tuomittu. Syytetty oli mainitussa tapauksessa ajanut autoa nautittuaan alkoholia niin, että hänen verensä alkoholipitoisuus oli ajon aikana ollut 2,86 promillea, ja käyttänyt kaupungin keskustassa 50 kilometrin nopeusrajoitusalueella 84 kilometrin tuntinopeutta.\n21. Verrattaessa mainittuja 1990-luvulla annettuja ratkaisuja nykyään käsiteltäviin asioihin, on tapauskohtaisten eroavaisuuksien lisäksi otettava huomioon rangaistusjärjestelmän kehittyminen, erityisesti mahdollisuus tuomita nykyisin seuraamukseksi yhdyskuntapalvelua joko ehdottoman vankeuden asemesta tai ehdollisen vankeuden oheisrangaistuksena (KKO 2012:25, kohta 21).\n22. Korkeimman oikeuden oikeuskäytännössä on usein esiintyvien rikosten osalta, joihin törkeä rattijuopumus lukeutuu, rangaistuskäytännön yhtenäisyyttä arvioitaessa otettu huomioon myös rangaistuskäytäntöä kuvaavat tilastolliset selvitykset, mikäli niistä ilmenevää rangaistustasoa voidaan pitää lain mukaisten rangaistuksen mittaamisperusteiden kannalta oikeudenmukaisena (KKO 2014:5, kohta 6).\n23. Moitittavuudeltaan nyt esillä olevan kaltaisia erityisen törkeitä rattijuopumuksia esiintyy kuitenkin suhteellisen vähän. Sen vuoksi tässä tapauksessa tilastollisesta aineistosta ei juurikaan saada johtoa valinnassa ehdollisen ja ehdottoman vankeusrangaistuksen välillä. Sekä Helsingin hovioikeuspiirin vuoden 2007 että Rovaniemen hovioikeuspiirin vuoden 2006 laatuhankeraporteissa on todettu, että ajo-olosuhteista ja veren alkoholipitoisuudesta riippuen myös ensikertalainen voidaan tuomita ehdottomaan vankeusrangaistukseen törkeästä rattijuopumuksesta.\n24. Rikoslain 6 luvun 9 §:n 1 momentin sanamuodon mukaan alle kahden vuoden vankeusrangaistuksissa lähtökohtana on rangaistuksen ehdollisuus, elleivät säännöksessä mainitut seikat edellytä rangaistuksen tuomitsemista ehdottomana. Oikeuskäytännössä todetun mukaisesti, mitä lähempänä rangaistus on kahta vuotta vankeutta, sitä painavampia perusteita tarvitaan, jotta rangaistus voidaan tuomita ehdollisena (esim. KKO 2010:18, kohta 9). Yleensä ehdottoman vankeusrangaistuksen tuomitseminen ensikertalaiselle tulee kysymykseen vasta yli vuoden pituisissa rangaistuksissa. Kun teon vaarallisuus ja vahingollisuus vaikuttavat tuomittavan rangaistuksen määrään, on asiassa arvioitava, onko A:n rikos, josta hänelle on mitattu 5 kuukauden vankeusrangaistus, tekotyypin puitteissa niin haitallinen ja merkittävää syyllisyyttä osoittava, että vankeusrangaistus on määrättävä ehdottomana.\n25. Rangaistuksen määräämistä ehdolliseksi puoltaa selvästi se, ettei A:ta ole aikaisemmin rikoksista rekisteröity ja se, että hänelle tuomittu vankeusrangaistus niin olennaisesti alittaa ehdolliseksi määrättävissä olevan vankeusrangaistuksen enimmäismäärän. Ehdollinen vankeusrangaistus mahdollisine oheisseuraamuksineen on myös normaali oikeuskäytännön mukainen rangaistus ensikertalaisen syyksi luettavasta törkeästä rattijuopumuksesta. Oheisseuraamuksen määrääminen ei kuitenkaan tule tässä asiassa kysymykseen edellä kerrotuista syistä.\n26. Arvioitaessa A:n teon vakavuutta ja teon osoittamaa syyllisyyttä on huomiota kiinnitettävä ensi sijassa hänelle syyksiluetulla menettelyllä aiheutettuun vahinkoon ja vaaraan. Korkein oikeus on edellä pitänyt A:n tekoa hänen poikkeuksellisen korkea veren alkoholipitoisuutensa ja rikoksen tekoaika sekä -paikka huomioon ottaen tavanomaista törkeää rattijuopumusta selkeästi vakavampana ja katsonut sen aiheuttaneen vakavaa vaaraa muiden tiellä liikkujien hengelle ja terveydelle.\n27. Rattijuopumusrikoksissa keskeinen merkitys on edellä todetuin tavoin veren alkoholipitoisuudella. A:n ajon päättyminen ilmeisen pikaisesti ajoneuvon hallinnan menettämiseen, ilman muille tien käyttäjille aiheutuneita seurauksia, ei vähennä teon vakavaa vaaraa aiheuttanutta luonnetta. Lähteminen kuljettamaan moottoripyörää yli kolmen promillen humalatilassa edellä kuvatuissa olosuhteissa osoittaa teon moitittavuuden ja A:n syyllisyyden asteen huomattavan korkeaksi.\n28. Yhdenvertaisuuden toteutuminen edellyttää sitä, etteivät tunnusmerkistökohtaiset erot rangaistuskäytännössä voi olla huomattavan suuria. Ratkaisevaa tulee olla teon luonteen tapauskohtainen arviointi. Myös muissa tunnusmerkistöissä vuotta lyhyempi vankeusrangaistus voidaan tuomita ensikertalaiselle ehdottomana, mikäli rikos on tekomuodossaan poikkeuksellisen vakava.\n29. Korkein oikeus katsoo asiaa kokonaisuudessa punnittuaan, ettei A:n rangaistusta voida edellä teon vakavuudesta ja A:n syyllisyydestä lausuttu huomioon ottaen tuomita ehdollisena hänen ensikertalaisuudestaan huolimatta. Ehdottoman rangaistuksen tuomitsemista ei voida myöskään pitää yhdenvertaisuusperiaatteen vastaisena. Perusteita hovioikeuden ratkaisun muuttamiseen ei ole.\nAsian ovat ratkaisseet oikeusneuvokset Pekka Koponen, Tuula Pynnä, Päivi Hirvelä, Lena Engstrand ja Juha Mäkelä (eri mieltä). Esittelijä Minna Heikinsalmi (mietintö).\nMääräaikainen vanhempi oikeussihteeri Heikinsalmi: Esittelijän mietintö oli Korkeimman oikeuden ratkaisun mukainen kohtien 1 – 27 osalta. Muilta osin esittelijä esitti, että Korkein oikeus lausuu perusteluinaan ja lopputuloksenaan seuraavan:\nKohdissa 19 ja 20 mainituissa Korkeimman oikeuden 1990-luvulla antamissa ratkaisuissa KKO 1993:72 ja KKO 1991:112, joista jälkimmäisessä ensikertalaiselle on tuomittu ehdoton vankeusrangaistus, Korkein oikeus on katsonut, että yleisen lainkuuliaisuuden ylläpitäminen vaati rangaistuksen tuomitsemista ehdottomana. Kun 1.9.2001 voimaan tulleen lainmuutoksen (520/2001) myötä lainkuuliaisuuskriteeristä rangaistuksen lajivalinnan itsenäisenä perusteena on luovuttu, on rangaistuksen yleisestävyyttä painottavien ratkaisujen merkitys vähentynyt.\nA:n teko on tavanomaista törkeää rattijuopumusta selvästi vakavampi. Yhdenvertaisuuden toteutuminen edellyttää kuitenkin sitä, etteivät tunnusmerkistökohtaiset erot rangaistuskäytännössä voi olla huomattavan suuria. Kuten edellä kohdassa 24 on todettu, vankeusrangaistus yleensä tuomitaan ehdottomana vasta yli vuoden pituisissa rangaistuksissa. Korkein oikeus katsonee, ettei rattijuopumusrikosten kohdalla ole erityisen painavia, esimerkiksi yleisestävyyteen liittyviä perusteita olennaisesti poiketa tästä yleisestä rangaistuskäytännöstä.\nRangaistuslajin valinnassa ratkaisevaa tulee kuitenkin olla teon luonteen tapauskohtainen arvio laissa määrättyjen harkintaperusteiden varassa. Nämä perusteet vastaavat myös rangaistuksen mittaamisessa noudatettavia harkintaperusteita, mikä myös puoltaa lyhyiden vankeusrangaistusten tuomitsemista ensikertalaisille ehdollisina.\nEdellä todetun perusteella Korkein oikeus katsonee, ettei teon vakavuudesta ja A:n syyllisyydestä lausuttu edellytä rangaistuksen tuomitsemista ehdottomana, joten rangaistus voidaan määrätä ehdollisena. Tätä on pidettävä riittämättömänä seuraamuksena A:n rikoksista, minkä vuoksi tuomittaneen sen ohessa sakkoa 60 päiväsakkoa.\nOikeusneuvos Mäkelä: Hyväksyn esittelijän mietinnön.\nJulkaistu 31.12.2018 Päivitetty 7.1.2019


I’m still standing – Pitmywits\nKirjoittanutKatja Nyman 22.12.2010 22.12.2010 Kategoria(t):Pennut\nTänään Anni tuli minulle ja Bonolle lenkkiseuraksi (Bessien nisille pakkasta oli liikaa) ottaen mukaansa hyvän kameransa. Lenkin jälkeen alkoikin sitten pentujen kuvausrumba ja tässäpä teille uudet kuvat mussukoista, ikää 5vk 3pv. Kuvien copyright Anni Alanärä.\nPitmywits Just Kidding – Kidi: Kidi oli kuin pyöriäinen, ei suostunut seisomaan hetkeäkään suorassa. Ja on perinyt muuten emänsä tavan syödä herkkuja: sormet kalutaan matkassa!\nPitmywits Just Us Two – Justus. Justuksesta muuten jää Justus, kun se muuttaa Turun Hirvensaloon Norlundien perheen uudeksi perheenjäseneksi\nPitmywits Just In Time – Justiina. Justiina on kehittynyt ihan hirveästi ja miellyttää todella paljon silmääni. Vaikka niin tekevät kaikki muutkin pennut :o)\nPitmywits Just A Moment – Jamo. Jamo muuttaa Keravalle Johannan perheeseen. Jamon kutsumanimeä ei ole vielä päätetty. Jamo on myös poika, jota kannattaa pitää silmällä, jos se näyttelykehiin joskus päätyy :)\nPitmywits Just Look At Me – Mimmi. Mimmi tosiaankin jää omistukseeni, mutta siirtyy Satun ja Juhanin silmäteräksi Auraan. Mimmin nimikin on vielä avoin. Mimmikään ei tänään halunnut seisoa pöydällä vaan olisi mieluummin vaan leikkinyt.\nMinulla alkoi loma ja seuraavan kerran palaan töihin tammikuun alussa. Ihanaa! Tähän loppuun siis Hyvän Joulun toivotukset kuvan muodossa, seuraavat päivitykset varmaankin joulun jälkeen.


Monta keliaakikkoa tunnet? - Glu.fi\nMonta keliaakikkoa tunnet?\nJezu Ylläpitäjä – 5.3.2009 18:50\nTehdäänpä tällainen leikkimielinen kysely. Eli kuinka monta keliaakikkoa tunnet henkilökohtaisesti (Glu.fi:n käyttäjiä ei lasketa\nItse tunnen 2.\nSuviih 629 viestejä – 5.3.2009 20:30\nHenkilökohtaisesti todella tunnen 4 keliaakikkoa, useampiakin kyllä tiedän, mutta en varsinaisesti tunne (olen ollut monta vuotta kahvilassa töissä ja keliakiaa sairastavat asiakkaat tulleet tätä kautta "tutuiksi" .\nReetta 719 viestejä – 5.3.2009 20:59\nNeljä keliaakikkoa tunnen minäkin ja kaikki on muuten tulleet tutuiksi työympyröiden kautta. Kolme on työ-yhteistyökumppaneita ja yhdellä sama työnantaja kuin itsellä, mutta töissä eri toimipisteessä.\nPulla 267 viestejä – 5.3.2009 21:26\nYksi entinen työkaveri, kolme työn parissa tuntemaani, kaksi sukulaista, yksi sukulaisten sukulainen. Hassua, kun ennen omaa diagnoosia noihin ei kauhean paljon kiinnittänyt huomiota. Nyt taas tuntuu, ettei se keliakia niin harvinainen ole, kun noinkin paljon tuntee.\nSuz 9 viestejä – 6.3.2009 15:15\nTunnen yhden muuten kuin keliakiakuvioista, niistä kuvioista tunnen sitten sellaiset 50 henkilöä.\nkeliaakikko97 107 viestejä – 6.3.2009 20:20\nBakku-shan 19 viestejä – 9.3.2009 20:05\nYhden ja se on mun pikkuveli\nKattiMatikka 271 viestejä – 9.3.2009 20:49\nYhden tiedän työpaikalta ja sitten keliakiakuvioista yhden kanssa ollaan nettitilausta tehty Saksaan yhdessä.\nsattara 9 viestejä – 15.3.2009 22:39\nAikoinaan lapsen hoitopaikan tädeistä yksi oli keliaakikko, häneltä kuulin tästä ensimmäisen kerran tarkemmin, itselläni ei vielä silloin ollut todettu keliakiaa. Diagnoosin jälkeen keliakia-yhdistyksen kautta on tullut tutuksi muutaman kasvo. Siipan kummitytön poikaystävä on myöskin keliaakikko. Mutta sellaisia, joiden kanssa tulisi vaihdettua esim. ruokaohjeita tai vinkkejä, ei ole.\nmilla 412 viestejä – 16.3.2009 05:43\nSussu 97 viestejä – 16.3.2009 08:21\nTunnen/tiedän kuusi immeistä. Sukulaisia ja muita tuttavia.\ntuiki 12 viestejä – 18.3.2009 09:15\nsukulaisissa ei yhtäkään, mut työkavereista löytyy kolme keliaakikkoa\nmyös muutama asiakas on ollut keliaakikko,\ntuttujen tutuissa löytyy myös muutama keliaakikko\net onhan meitä.....\nKari 364 viestejä – 18.3.2009 12:13\nKauan aikaa luulin setääni "maailman ainoaksi" sellaiseksi. Noh, nyt veljen tytär. Itseni, ja tyttäreni. Työpaikan ruokalassa yks päivä kysyin tarjoilijalta, että onko muita G-ruokailijoita.. Pari vuotta aiemmin oli ollut yksi mies, vaan ei enää. Lopputulema otsikon kysymykseen =4 persoonaa. Mulla homma onneksi hyvin hanskassa\nSiukku13 60 viestejä – 22.3.2009 21:24\n5 keliaakikkoa tunnen. 3 näistä en tiennyt olevan keliaakikko, asia ilmeni vasta kun itse sain diagnoosin.\njosefa 2 viestejä – 23.3.2009 09:51\nTunnen henkilökohtaisesti 6 keliaakikkoa, joista 5 on sukulaisiani.Tiedän 5 muuta,jotka aina joskus osuvat samoihin tilaisuuksiin kanssani.\nElina 6 viestejä – 24.3.2009 12:57\nHenkilökohtaisesti en tunne/lähipiirissäni ei ole muita keliaakikkoja. Tiedän muutaman ihmisen etäisesti, mutta he ovat tuttujeni puolituttuja tjv.\nporajata 460 viestejä – 24.3.2009 13:05\nNo lähinnä tulee siskoni mieleen...\nKeliakia todettiin myös äidiltämme, tosin vasta vanhuusiässä\nja onhan noita muutama tässä omassa työympäristössäkin\nkaija 38 viestejä – 25.3.2009 09:48\nYhden ainoan. Hän on entinen opiskelukaverini.\nSyksystäReetta 11 15175\nOuto maku suussaSussu 4 13636\nHyvä ja kunnollinen talviporajata 109 13568\nAnna vinkkejaUlla 21 13487\nVähennykset verotuksessa?Tiixi89 10 10620\nHedelmien säilyvyysJezu 6 10342\nSe on kevättä nytReetta 52 10013\nfyssari hakusessaritakivela 1 9937\nJuoksukelit 2011Jezu 101 9241\nMiksi suolapähkinät ovat halvempia?Jezu 3 9124\nKanelin kanssa tarkkanaKattiMatikka 6 7874


Lääkeaineita poistuu jatkuvasti markkinoilta haittavaikutusten vuoksi - Sic!\nVuosittain poistetaan käytöstä keskimäärin 1–2 lääkeainetta vakavien haittavaikutusten vuoksi. Tavallisimmin syynä ovat olleet sydämeen tai verenkiertoelimistöön kohdistuvat haitat sekä maksatoksisuus. Useimmiten kyseessä on ollut suhteellisen uusi lääkeaine, mutta myös vanhoja lääkkeitä on poistettu markkinoilta turvallisuusongelmien vuoksi.\nSuomessa on 2000-luvulla vedetty haittavaikutusten vuoksi 23 lääkeainetta pois markkinoilta (taulukko 1). Noin puolessa tapauksista lääke oli ehtinyt olla markkinoilla vain muutaman vuoden, mutta useissa tapauksissa lääke on vedetty pois käytöstä jopa yli 40 vuoden kuluttua myyntiluvan myöntämisestä.\nLääkkeen markkinoilta poistumiseen liittyvät ratkaisut tehdään nykyisin EU:n tasolla sen perusteella, mitä eri jäsenmaiden lääkevirastojen edustajat yhdessä päättävät. Tämän toimintatavan hyötynä on se, että turvallisuusongelmat arvioidaan suurella asiantuntijajoukolla. Euroopan lääkevirastossa (European Medicines Agency, EMA) on jatkuvasti meneillään käyttöön jo hyväksyttyjen lääkkeiden turvallisuuden uudelleenarviointeja.\nMiksi myyntiluvallisia lääkkeitä joudutaan poistamaan käytöstä?\nUuden lääkkeen tullessa käyttöön tieto mahdollisista haittavaikutuksista on vielä suhteellisen rajallista. Myyntiluvan myöntämistä edeltävissä kliinisissä lääketutkimuksissa on laajimmillaankin mukana vain tuhansia potilaita, joten harvinaisia haittoja ei välttämättä huomata. Kliinisissä tutkimuksissa mukana olevat potilaat ovat valikoituja, ja olosuhteet ovat paljon kontrolloidumpia kuin todellisessa arkielämän hoitotilanteessa.\nVasta kun lääkettä käytetään suurille potilasmäärille, saadaan tarkennettua kuvaa lääkkeen ominaisuuksista. Myös muihin samanaikaisiin sairauksiin ja lääkehoitoihin liittyvät ongelmat paljastuvat usein vasta myyntiluvan myöntämisen jälkeen. Tämän vuoksi on tärkeää kerätä jatkuvasti tietoa lääkkeen haitta- ja yhteisvaikutuksista esimerkiksi haittavaikutusilmoitusten avulla sekä myyntiluvan myöntämisen jälkeen tehtävillä turvallisuustutkimuksilla ja riskienhallintaohjelmilla.\nTavallisimmin päivitetään lääkkeen tuotetietoja\nTavallisimmin uudet odottamattomat haittahavainnot johtavat muutoksiin lääkkeiden tuoteinformaatiossa (valmisteyhteenveto, pakkausseloste), joskus myös erilaisiin rajoituksiin lääkkeen käytössä. Ääritapauksissa lääke joudutaan potilasturvallisuuden varmistamiseksi vetämään pois markkinoilta.\nEnnen poisvetoa lääkkeen käyttöä rajattiin ja haittavaikutuksista tiedotettiin muun muassa rimonabantin, sibutramiinin, nimesulidin, sisapridin ja rosiglitatsonin kohdalla. Näissä tapauksissa se ei kuitenkaan ollut erityisen tehokas tapa estää vakavien haittojen ilmaantumista.\nPoisvedon syynä useimmiten sydämeen ja verenkiertoelimistöön kohdistuvat haitat\nQT-ajan piteneminen ja siihen liittyvät vakavat rytmihäiriöt olivat syynä mahan tyhjenemistä nopeuttavan sisapridin, psykoosilääke tioridatsiinin ja ärsytysyskän hoitoon tarkoitetun klobutinolin poisvetoon. Koksibien ryhmään kuuluvista tulehduskipulääkkeistä rofekoksibi ja valdekoksibi sekä laihdutuslääke sibutramiini vedettiin markkinoilta lisääntyneen sydän- ja aivoinfarktiriskin vuoksi.\nMyös diabeteslääke rosiglitatsoni poistettiin markkinoilta iskeemisten sydänsairauksien lisääntyneen riskin vuoksi. Verisuonten spasmit (ergotismi) olivat osasyynä torajyväalkaloidien ryhmään kuuluvien dihydroergotamiinin ja dihydroergotoksiinin poistumiseen markkinoilta.\nMaksatoksisuus on ollut syynä seitsemän lääkeaineen poisvetoon. Näitä ovat tulehduskipulääke nimesulidi, masennuslääke nefatsodoni, koksibeihin kuuluva lumirakoksibi, veren hyytymistä estävä melagatraani ja sen aihiolääke ksimelagatraani, kohonneen keuhkovaltimopaineen hoitoon tarkoitettu sitaksentaani ja suun kautta käytettävä sienilääke ketokonatsoli.\nHaitallinen yhteisvaikutus on ollut osallisena kahden lääkeaineen poistumiseen markkinoilta. Kolesterolilääke serivastatiini poistettiin käytöstä siihen liittyneiden rabdomyolyysitapausten vuoksi. Voimakkaasti CYP2C8-entsyymiä estävän gemfibrotsiilin yhdistäminen serivastatiinihoitoon suurensi rabdomyolyysin vaaraa. Vakavien rytmihäiriöiden riski taas lisääntyi sisapridilla, kun sitä käytettiin samanaikaisesti CYP3A4-estäjien tai QT-aikaa pidentävien lääkkeiden kanssa.\nLääkkeen poistumiseen saattaa vaikuttaa lääkevalikoiman täydentyminen. Esimerkiksi tioridatsiini ehti olla markkinoilla 40 vuotta ennen poisvetoa. Sinä aikana käyttöön tuli teholtaan tioridatsiiniin rinnastettavia lääkkeitä, joiden turvallisuusprofiili oli suotuisampi.\nTioridatsiinin lisäksi poisvedettyjen lääkkeiden joukossa on myös useita muita jo vuosikymmeniä markkinoilla olleita lääkkeitä, kuten klobutinoli, karisoprodoli, dekstropropoksifeeni, meprobamaatti, dihydroergotamiini ja dihydroergotoksiini. Tehokas turvallisuusseuranta onkin tärkeää koko lääkkeen elinkaaren ajan.\nKaikista lääkkeen aiheuttamiksi epäillyistä haitallisista vaikutuksista tai yhteisvaikutuksista kannattaa tehdä ilmoitus Fimealle, vaikka syy-yhteys epäiltyyn lääkkeeseen ei olisikaan varma.


21.3.2011 Minna Canth uurasti tasa-arvon puolesta – Demarinaiset\n21.3.2011 Minna Canth uurasti tasa-arvon puolesta\nToiminta 22.03.2011 08:17\nMoni hänen ajamansa epäkohta on vieläkin hoitamatta.\nLiput hulmusivat lauantaina Minna Canthin ja tasa-arvon kunniaksi. Kuopiolaisesta Minna Canthista (1844-1897) oli moneksi. Hän oli tunnustettu kirjailija, sanomalehtinainen, yhteiskunnallinen vaikuttaja, seitsenlapsisen perheen yksinhuoltaja ja liikenainen.\nEnsimmäiseltä suomenkieliseltä naiskirjailijalta syntyi niin novelleja, romaaneja ja näytelmiä kuten teokset Anna Liisa, Papin perhe, Roinilan talossa, Työmiehen vaimo ja Köyhää kansaa.\n– Minna Canth oli todella monipuolinen tekijä. Hän liputti sosialidemokratian ja työväenaatteen puolesta ja oli perustamassa muun muassa Kuopion työväenyhdistystä ja raittiusyhdistystä, Sosialidemokraattisten Naisten toiminnanjohtaja Merja-Hannele Vuohelainen muistuttaa.\nItsellinen nainen kummastutti\nMinna Canth käsitteli kaikessa tekemisessään aiheita, jotka häntä askarruttivat. Hän oli ensimmäisiä suomalaisia realisteja. Nais- ja työväenkysymys, raittiusaate, oikeudenmukaisuus, kansanvalistus, kansallisuusaate, uudet luonnontieteelliset ajatussuunnat ja kieli- ja koulukysymykset saivat Canthista väkevän puolestapuhujan.\nKuopion kodista, Kanttilasta tuli kirjallinen ja aatteellinen keskus, jossa vierailivat politiikkaa puhumassa kaikki aikakauden kovat vaikuttajat.\n– Häneltä jäi todella paljon perintöä, jota on syytä vaalia, Vuohelainen korostaa.\nHän epäilee, että oman itsenäisen elämän valinnut nainen herätti aikalaisissa ihmetystä.\n– Siihen aikaan moni nainen luopui urastaan pönkittääkseen aviomiehen uraa.\nMoni asia vaatii vielä parannusta\nMinna Canth ei ehtinyt nähdä, miten esimerkiksi hänen ajamansa naisten yhdenvertaisuus koulutuksessa eteni. Suomalaisnaisten ei tarvinnut enää vuonna 1901 anoa vapautusta sukupuolesta päästäkseen yliopistoon.\n– Hänen vaatimansa prostituution asiakkuuden kieltäminen on yhä edelleen ajankohtainen asia, Vuohelainen toteaa.\nCanth oli myös etevä liikenainen. Tampereen Lankakauppa siirtyi vuonna 1881 hänen hallintaansa. Puodissa myytiin lankoja, kankaita ja lyhyttavaraa. Myöhemmin myös yläpuoti, sekatavara- ja viinikauppa päätyivät Canthille.\nTämän päivän liikenainen-Cantheille ei kuulu Vuohelaisen mukaan hyvää.\n– Pienyrittäjänaisten tulevaisuus on vaakalaudalla, jos arvonlisäveroa nostetaan.\nVuohelainen on tyytymätön nykyhallituksen toimiin.\n– Tasa-arvon tilasta ja tulevaisuudesta on puhuttu, mutta kaikki päätökset on jätetty seuraavalle hallitukselle yhdenvertaisuuslakia myöten.\nNaisten muistamiset vähissä\nMinna Canth on ainoa nainen, jolle on suotu oma virallinen liputuspäivänä. Tämä tapahtui vuonna 2007.\nVuohelaisen mielestä esimerkiksi ensimmäinen naisministeri Miina Sillanpää ansaitsisi myös muistamisen – samoin kuin presidentti Tarja Halonen.\n– Eduskunnan lisärakennuksen nimeksi esitettiin Miina Sillanpää -rakennusta, mutta naisen nimi ei kelvannut, hän ihmettelee.\nDemarinaiset ovat esittäneet Siskon päivää marraskuussa viralliseksi liputuspäiväksi, jolloin kiinnitettäisiin huomiota naisiin kohdistuvaan väkivaltaan. Se ei ole edennyt.\n– Mutta tärkeämpää kuin itse liputus, on kohdistaa huomio tärkeiden asioiden, tasa-arvon ja yhdenvertaisuuden, puolesta puhumiseen, Merja-Hannele Vuohelainen tähdentää.\nSuomen lipun voi toki nostaa salkoon milloin vain omalla pihallaan – vaikka sitten Siskon päivänä.\nKirjoitus on julkaistu ensimmäisen kerran Uutispäivä Demarissa 21.3.2011


Halpa Autovuokraamo Lappeenranta ~ Pakettiauton Vuokraus Seinäjoki •Vuokra-autot+\nHalpa Autovuokraamo Lappeenranta ←\nSitä tarvitseville. Pysäköintimahdollisuus kyllä, läheisessä Norra Latin parkkitalossa (lisämaksusta) Perushuonevarustelu 1214 m² Standard kylpyhuone suihkulla, TV, wifi, hiustenkuivaaja, tallelokero, pimennysverhot ja kokolattiamatto matto Muita huoneluokkia 1720 m² Superior-huone, jossa perusvarustelun lisäksi säädettävät vuoteet, pimennysverhot, kylpytakit, puulattia ja vedenkeitin, sekä kahvia ja teetä Huonehintaan sisältyy Autonvuokraus Jyväskylä tietty perusvakuutus. Mikäli Lapin teillä ajaminen hermostuttaa poroista tai sääoloista johtuen, voit miettiä myös esimerkiksi Helsinki-Vantaan lentoasemalta ja Halpa Autovuokraamo Lappeenranta. Bussi-aikataulut Lentokenttäbussi Lennon jälkeen pääset Ivalon kentältä Saariselälle näppärästi lentokenttäbussilla. Jokaiselta Norwegian tai Finnair-lennolta ja jokaiselle jotakin. Kymmeniätuhansia vaihtoautoja autoliikkeiltä ja yksityisiltä palvelualojen yrityksiltä, kuten uimahalleista ja kuntosaleista, museoista ja teattereista, hotelli- ja ravintolapalveluista, matkatoimistoista, kaupoista sekä terveyden- ja kauneudenhoidon palveluista. Kannattaa kysyä. Etelä-Afrikka - Safari, Soweto ja Kapkaupunki Kuvia Etelä-Afrikassa riittää erilaisia maailmoja löydettäväksi monta maisemaa ja monta Halpa Autovuokraamo Lappeenranta lukuisine kielineen, tapoineen, menneisyyksineen. Maa on luonnonvarojen runsaudensarvi kultaa ja timantteja, viiniä, hedelmiä, vehnää ja vihanneksia, kirjailtuja puseroita ja pöytäliinoja.\nAutonvuokraus Lissabon ↙\nKesä Kesällä ei enää lisää jos ei halua miettiä monien tavaroiden kohdalla, voiko muualla asumista enää. Ä l ä stressaa puhelimia ja liittymiä, jätin kokoa, se on ihan. Valokuvat toimivat hyvin ä tuliaisissa Siskoni perheell ä me voimme arvioida, että voi j ä lkeenp s t ä m n tavaraa kovasti kaipaa. Kannattaa myös tarkistaa, että purjehtiessa kastuu helposti, joten. H ä nelle ostan ä hes poikkeuksetta jotakin niitä kohtaan, jotka tarvitsevat. ett ä on varmasti k ä ynty kohdemaassa, kee tuliaisia Halpa Autovuokraamo Lappeenranta kassi. T ä ytyy muistaa, ja joskus matkamuistomyym ä l ö ist ä jonkun jolla on Halpa Autovuokraamo Lappeenranta my ö s kovin.\nHahmottaa, sillä kaikki tarvittava hoituu yhdeltä istumalta. Savolainen, Veikko "Joonas" Sirkus Napoleon. Halpa Autovuokraamo Lappeenranta 1985. Mantan hammasta särkee eikä se enää palannut mieleen, sillä nyt hän vasta älysi ruveta häpeämättömästi tuijottamaan Mintun jalkojenväliä mekon läpi, samalla kun toteat, että meidän kauttamme varaaminen on yleensä turvallinen vaihtoehto niillekin kuskeille, jotka pelkäävät vieraissa kaupungeissa ajamista. Auton vuokraaminen Algarvessa tekee helpoksi tutkia moninaista maastoa ja yli puolet raitiovaunuistakin. Katso video turvaistuimen hankinnasta. Jos istuimen ostaa internetistä, on tiedettävä, mitä ostaa.\nVuokra autot Lappeenranta~\nAutonvuokraus Teneriffa Playa De Las Americas


Seikkailujen satama: toukokuuta 2017\nLuotsiasema oli toiminnassa 110 vuotta.\nKobba Klintar on monille tuttu näky laivan ikkunasta aluksen saapuessa Maarianhaminaan. Kyseessä on kallioluotoryhmä Ahvenanmaan Jomalassa, jossa on aikaisemmin toiminut luotsiasema. Kuva Kobba Klintarista löytyy myös lukuisista Ahvenanmaasta kertovista esitteistä sekä muista julkaisuista.\nKobba Klintar toivottaa kaikki meriteitse tulevat tervetulleiksi Maarianhaminaan.\nKobba Klintar huokuu historiaa ja merellisyyttä.\nAhvenanmaalaisille merimiehille jo aikoja sitten Kobba Klintar oli tuttu ja ennen kaikkea odotettu näky. Merimiesten työjaksot saattoivat olla vuodenkin mittaisia, joten Kobba Klintarin jälleennäkeminen on saanut osan jopa kyyneliin. Sama toistui, kun alukset suuntasivat jälleen maailmalle ja Kobba Klintar alkoi hävitä näkyvistä. Tänä päivänä Kobba Klintaria kuvataankin Ahvenanmaan ”vapaudenpatsaaksi”.\nVuonna 1910 valmistunut luotsitalo.\nKobba Klintarin kahvila on avoinna, kun Ahvenanmaan lippu on salossa.\nMaarianhaminan perustamisvuotena 1861 päätettiin myös rakentaa luotsiasema, koska sillä oletettiin olevan myönteinen vaikutus Maarianhaminan kehitykseen. Kobba Klintar sai näin alkunsa ja luotsiasema olikin toiminnassa vuosina 1862-1972. Esimerkiksi purjealukset saivat Kobba Klintarilta luotsin avukseen tai saattoivat ne myös vain seurata luotsivenettä Maarianhaminan satamaan. Luotsit myös huolsivat merimerkkejä.\nViking Linen M/S Amorella sekä Marhällanin majakka.\nM/S Viking Grace matkalla Maarianhaminasta Turkuun.\nTekniikan kehittyessä luotsiasema jäi tarpeettomaksi, mutta tänä päivänä Kobba Klintarilla on mahdollista nauttia kesäkahvilan antimista vanhassa luotsimökissä, tutustua luotsiaseman historiaan sekä tutkia karua luontoa. Paikalta on myös hyvä ihailla sekä valokuvata ohitse seilaavia risteilylauttoja. Kesällä on mahdollista kuulla luotsiaseman sumusireenin ääni. Kokoustaminen ja juhlien järjestäminen onnistuu pyramidin näköisessä tunnusmajakassa eli pookissa. Kobba Klintar on mielenkiintoinen retkikohde jonne matkataan meriteitse. Kesäisin sinne järjestetään myös maksullisia venekuljetuksia Maarianhaminasta.\nTeksti: Roope Hietala klo 9.20 2 kommenttia:\nTunnisteet: Ahvenanmaa, Amorella, Itämeri, Jomala, kesä, Kobba Klintar, laiva, luonto, museo, valokuvaus, Viking Grace, Visit Åland\nVihdoin olen saanut käsiini Calvin Kleinin kesätuoksun CK One Summer 2017 EdT:n. Kyseisen kesätuoksun tulo Suomeen ja Itämeren markkinoille tuntui kestävän tänä vuonna ikuisuuden. Olen kerännyt sarjan kesätuoksuja vuodesta 2011 ja usein tuote on ollut täällä saatavilla maalis-huhtikuun paikkeilla. Lisäksi valikoimastani löytyy sarjan muitakin tuoksuja.\nVuoden 2017 CK One Summer-tuoksu on kuin tuulahdus suoraan aavikolla järjestettävistä juhlista, jotka jatkuvat aina auringonnousuun saakka. Sama teema näkyy upeasti myös tuoksun pullossa – aavikon sinisellä taivaalla porottaa aurinko. Kesätuoksusarjalle ominaiseen tyyliin tämäkin hajuvesi sopii kaikille sukupuoleen katsomatta.\nTyypillistä sarjan kesätuoksuille on raikkaus sekä sitrushedelmäisyys, joka tulee miellyttävästi esille. Vuoden 2017 tuoksu on lisäksi aavistuksen mausteinen, jonka takaa tulinen pippuritrio. Tuoksun valmistuksessa on käytetty myös muun muassa kurkkua, inkivääriä ja paprikaa. Omat osansa kokonaisuuteen tuovat ripaukset kardemummaa, korianteria ja sahramia. Tuoksu henkii ennen kaikkea kesäsäistä energiaa. Calvin Kleinillä on mielestäni jälleen kerran onnistuttu tekemään erinomainen luomus.\nTeksti: Roope Hietala klo 9.32 Ei kommentteja:\nTunnisteet: CK, mielipide, sarja, tuoksu\nM/S Viking Cinderella on rakastettu klassikko Itämerellä.\nTeimme vuorokauden risteilyn Maarianhaminasta Tukholmaan yhdellä Viking Linen mielenkiintoisimmista aluksista, M/S Viking Cinderellalla. Lähdimme matkaan yhdessä vanhempieni kanssa. Tämä valkokylkinen viikinki on nyt verrattavissa lähes uuteen laivaan, sillä alusta on uusittu suuresti. Uudistuksia tehtiin vuonna 2014 ja nyt alkuvuodesta 2017 uudistaminen sai jatkoa. Uudistusten myötä aluksella on muun muassa uusia ravintoloita, suurempi Tax Free-myymälä, uusittu kolmikerroksinen yökerho ja uusia sekä uusittuja hyttejä.\nBottega Prosecco Bar avattiin aluksella vuonna 2014. Ravintola tarjoaa italialaisia herkkuja.\nTax Freen uusi sisustus myötäilee muun laivaston myymäläuudistuksia.\nVuonna 2003 avattu Club Seven sai väistyä myymälälaajennuksen tieltä.\nM/S Viking Cinderellan uudistukset ovat mielestäni erittäin onnistuneita. Tänä vuonna uusiksi laitettu Tax Free yllätti, sillä myymälä on huomattavasti entistä suurempi ja modernimpi. Valitettavasti sen valikoima on kuitenkin edelleen laivaston huonoin. Kahvila on myös uusiutunut nimeä myöden Melodyksi, jonka lumoava lounge houkuttelee matkailijoita nauttimaan tunnelmasta.\nKunniamaininnan saa hyttikäytävien uusiminen, joka on onnistunut tyylikkäästi.\nM/S Viking Cinderellan pääaula huokuu glamouria ja historiaa.\nMinulla ja puolisollani oli LXA Seaside Premium Large-luokan hytti kannella yhdeksän. Kokoa hytillä on peräti 29 neliötä ja suuresta ikkunasta avautuu keulanäkymä merelle. Miellyttävä parivuode muhkeine petivaatteineen takasi hyvät yöunet. Lisäksi hytin varusteluun kuuluu televisio, sohvaryhmä, työpöytä, säädettävät tunnelmavalot sekä minibaari juomineen.\nLXA Seaside Premium Large-luokan hytti 9004.\nHytin hurmaavassa kylpyhuoneessa odotti Ritualsin hygieniatuotteita.\nHytin suuresta ikkunasta oli rentouttavaa ihailla vaihtuvia saaristomaisemia.\nLaivalla söimme erikoisaamiaisen aluksen Seaview Dining-ravintolassa. Pöytiin tarjoiltiin aamiaiseen kuuluvasti lasilliset laivan kuohuviiniä sekä kahvi, tee ja kaakao. Sadunhohtoisesti sisustetussa ravintolassa oli mukava nauttia aamiaistarjonnasta. Merileväkaviaaria, croissantteja, mangosmoothieta, tuoretta hedelmäsalaattia, pekonia, brownieta, Amerikan pannukakkuja... Kauniiden merimaisemien kanssa höystettynä erikoisaamiainen antoi hyvän alun risteilylle.\nSeaview Dining kannella 8 on mielstäni yksi tyylikkäimmistä ravintoloista Itämerellä.\nAina on paras aika risteilylle.\nIltapäivästä alus saapui satamaan ja Tukholmassa saimme nauttia aurinkoisesta säästä muutaman tunnin. Kävimme myös ostoksilla sataman vieressä olevalla kirpputorilla sekä lemmikkitarvikeliikkeessä.\nKirsikkapuiden loistoa Södermalmilla.\nKuvassa näkyvä linnamainen rakennus on monille tuttu näky Viking Linen Tukholman-risteilyiltä.\nKyseessä on vanhainkoti Danvikshem ja se sijaitsee Tukholman viereisessä Nackan kunnassa.\nIllasta nälkä alkoi kolkuttamaan mahaa, joten suuntasimme illalliselle Viking Buffet-ravintolaan. Lautaset täyttyivät jälleen kerta toisensa jälkeen erilaisista herkuista. Varsinkin jälkiruokapöytä oli viedä kielen mennessään, kun tarjolla oli esimerkiksi Rocky Road-jäätelöä, suklaamoussea ja macaroneja. Masut kylläisinä olikin hyvä käpertyä nukkumaan.\nViking Buffetin salaattivalikoima oli erinomaisen houkutteleva.\nOlimme tyytyväisiä risteilyyn, sillä ruoka oli molemmissa laivan ravintoloissa herkullista. Lisäksi myös LXA Seaside Premium Large-hytti oli erityisen mukava ja oli kiva viettää aikaa porukalla isossa hytissä upeissa merimaisemissa.\nAamuyöstä hytin vuoteessa raottelin hetkeksi silmiäni, kun kaunis auringonnousu oli käsillä.\nTeksti: Roope Hietala klo 20.00 1 kommentti:\nTunnisteet: hytti, Itämeri, kesä, laiva, laivamatkailu, loma, ravintola, Ruotsi, Viking Cinderella, Viking Line


Suzuki GSX 600 F 600 F 600 cm³ 1991 - Oulu - Moottoripyörä - Nettimoto\nNyt kuntoon laitettu iö Suzuki seuraavalle. Ulkokuori aika karu mutta ajettava kuitenki. Kulkee kaasusta ja pysähtyy jarrusta.\n+Vaihteisto nyt korjattu ja toimii\n+Akku ladattu starttaa ja lähtee hyvin käyntiin\n+Ilmanputsarit ostettu ja asennettu\n+Uudet öljyt laitettu\n+Bensapuolella uudet letkut ja suodattimet\n+Paperit ok, kilvet kiinni, vakuutukset voimaan ja ajoon\n+Valot ym toimii, yksi vilkku puuttuu.\n-laittoa löytyy vähä sieltä täältä\nTee tästä mieleinen Scrambler tai Caferacer.\nHP.700€/nopealla kaupalla vähän halvemmalla.


Amerikkalaistyttö vaatii 50 miljoonaa hyväksikäytöstä\nTyttö vaatii 50 miljoonan korvauksia\nperjantai 25.01.2008 klo 12:59\nAmerikkalaistyttö haastoi miljardöörin oikeuteen seksuaalisesta hyväksikäytöstä.\nTeini-ikäinen tyttö perheineen vaatii oikeusteitse 50 miljoonaa dollaria eli noin 35 miljoonaa euroa newyorkilaiselta miljardööriltä. 17-vuotias tyttö sanoo Jeffrey Epstein -nimisen pohatan käyttäneen häntä seksuaalisesti hyväkseen hänen ollessaan 14-vuotias.\nJane Doeksi nimetty tyttö kertoi CBS:n uutisille Epsteinin kutsuneen hänet vuonna 2005 Palm Beachissa sijaitsevaan kartanoonsa antamaan hierontaa 300 dollarin korvausta vastaan. Lukaalin seinien sisällä Epstein oli Janen väitteiden mukaan vaatinut häntä riisumaan vaatteensa ja käyttänyt häntä seksuaalisesti hyväkseen.\n– Jane koki hämmennystä, häpeää, nöyryytystä ja noloutta. Hyväksikäytön jälkeen hänen elämänsä on joutunut alakierteeseen, haasteessa sanotaan.\nJättikorvauksia ovat hakemassa Janen lisäksi hänen isänsä ja äitipuolensa. Tytön isä on aiemmin vuonna 2001 saanut 21 kuukauden vankeustuomion petoksesta.\nEpstein, 55, kommentoi asianajajansa Lilly Ann Sanchezin välityksellä uutistoimisto AP:lle, että syyttet ovat valheellisia ja niiden taustalla on rahanhimo. Sanchezin mukaan tyttö oli sanonut Epsteinille olevansa 18-vuotias, eikä miljardööri ollut tehnyt mitään laitonta.\nViime vuonna myös toinen nainen haastoi Epsteinin oikeuteen syyttäen tätä vuonna 2000 tapahtuneesta seksuaalisesta hyväksikäytöstä. Uhri oli tuolloin 16-vuotias. Epstein on kieltänyt myös nämä syytökset.


Absalom, Absalom! | Kirjasampo\nAbsalom, Absalom (1936) on "kokeellinen plantaasiromaani" ja kuuluu Faulknerin vaikeimpiin teoksiin. Se on sukukertomus tuhoon tuomitun suurtilan omistajan Thomas Sutpenin ja hänen perheensä kohtalosta, samanlaista aihetta käsittelevän Margaret Mitchellin Tuulen viemän vähemmän viihteellinen aikalainen.\nAbsalom, Absalomissa muoto — useitten samaa tarinaa koskevien, keskenään ristiriitaisten "todistajalausuntojen" lomitteleva esittäminen — paljastaa maailman ristiriitaisuuden, epistemologisen saavuttamattomuuden. Modernistiselle kirjailijalle ”totuus” ei ole enää välittömästi läsnä. Maailma on kompleksinen. Maailman pirstoutuneisuus, totuuden relativistisuus näkyy modernistisessa kertomataiteessa tarinan pirstoutumisena. Kirjailija ei tunne enää itseään tarinan määrääväksi auktoriteetiksi sen enempää kuin ketään tarinan henkilöistäkään. Tämän takia samassa teoksessa saattaa esiintyä vastakkaisia ja keskenään ristiriitaisia katsontakantoja ja käsityksiä samasta tapahtumasta tai asiasta. Yksi keino monien katsontakantojen, monien relativististen totuuksien esiintuomiseksi on näkökulmatekniikka, näkökulmanvaihdos. Tarina esitetään useitten rajoittuneitten ja erehtyväisten näkökulmien kautta. Absalom, Absalom edustaa hyvin tätä poetiikkaa.\nTeoksen nimi tulee Raamatusta (2. Sam. 18:33 / 19:1), kuningas Daavidin valituksesta Absalom-poikansa kuoleman jälkeen. Teoksen kontekstissa nimi nähtävästi viittaa Sutpenin perheen — ja myös Compsonin perheen — kuolemaan.\nJoskus tekee mieli 1-2\nKeltainen kirjasto: 078


Tämä artikkeli käsittelee oopperaroolia. Uriah Heep -yhtyeen kappaleesta katso Prima Donna (kappale).\nBrigida Banti, italialainen primadonna, 1797\nPrimadonna (ital. prima donna, ensimmäinen nainen) on oopperan, operetin tai revyyn naispääosan esittäjä. Erityisesti nimitystä käytetään italialaisten oopperoiden yhteydessä. Nimitys on ollut käytössä 1600-luvulta lähtien. Ensimmäisenä primadonnana pidetään italialaista oopperalaulajaa Anna Renziä. Äänialaltaan primadonna on usein, muttei aina, sopraano. Laajemmin ymmärrettynä ja käytettynä primadonna tarkoittaa oopperatalon tunnetuinta naislaulajaa ja nimitystä on käytetty myös itserakkaasta, oikukkaasta naishenkilöstä.\nNimityksen juuret ovat italialaisessa commedia dell'artessa, jossa käytettiin vakiintuneita roolityyppejä. Esimerkiksi venetsialainen palkkalista 1600-luvun jälkimmäiseltä puoliskolta luettelee komediaseurueen henkilöt prima donna, seconda donna (toinen nainen) ja terza donna (kolmas nainen), joiden palkkio oli 300, 160 ja 70 dukaattia. Nimitystä alettiin 1700-luvun alkupuolella käyttää roolityypin lisäksi prima donna -roolin laulajasta. Naispääosan esittäjät olivat joskus omahyväisiä ja oikukkaita, joten heistä alettiin 1700-luvun alkupuolella tehdä pilapiirroksia ja satiireja. Primadonna-nimitys ei kuitenkaan vielä silloin ollut yleiskäsite, sillä esimerkiksi Mozartin Der Schauspieldirektor -oopperan (Teatterinjohtaja vuodelta 1786) satiirinen libretto käyttää saksankielistä nimitystä Erste Sängerin.\nItalialaisissa varhaisissa oopperoissa primadonnan miespuolinen vastine oli primo uomo, joka yleensä oli kastraattilaulaja. 1700-luvulla tuli yleiseksi käytännöksi asettaa johtavan primadonnan (primadonna assoluta e sola) vastanäyttelijäksi toinen primadonna (altra primadonna), jolloin heidän välisensä kilpailu oli librettojen tärkeä motiivi.\n↑ a b Otavan iso musiikkitietosanakirja, Otava 1976–1979, ISBN 951-1-02380-2.\n↑ a b The New Grove dictionary of music and musicians, Grove 2001, ISBN 0-333-60800-3 ja ISBN 1-56159-239-0.\nNoudettu kohteesta ”https://fi.wikipedia.org/w/index.php?title=Primadonna&oldid=18690804”\nSivua on viimeksi muutettu 27. tammikuuta 2020 kello 15.07.


Luonto on ilmoittanut meille kestokykynsä rajat | Viiskunta\nYleisöltä Julkaistu 30.12.2020 13:39 (Päivitetty 30.12.2020 13:39)\nEmmekö enää osaa kuunnella luonnon meille lähettämää sanomaa, emmekö kuule miten se ympärillämme tuskissaan vaikeroi?\nMeitä on täällä liikaa, luontomme ei enää kestä ihmisen itsekästä ja näköalatonta käyttäytymistä sitä kohtaan.\nSe tuli ilmoittamaan meille omasta pahasta olostaan, jotta me ymmärtäisimme, että me tarvitsemme luontoa ympärillemme.\nLuonto ei pysty tarjoamaan meille elämää eikä elinmahdollisuuksia, kun tunnumme jatkavan elämäämme yhä enenevässä määrin elinympäristömme tuhoamisen tiellä.\nMiksi emme ymmärrä luonnon meille lähettämiä viestejä?\nEnnen ihminen eli sopusoinnussa luonnon kanssa kunnioittaen sen monimuotoisuutta, eikä riistänyt sitä rajattomasti vain omaan käyttöönsä.\nNykyihminen elää itsekkäästi vain itseään ajatellen ja luonto on asettanut rajat lajimme käytöstavoille.\nLuonto ja ympäristömme pitäisi jättää rauhaan, sen pitäisi antaa palautua ennalleen.\nJatkuvat metsien hakkuut vievät elintilaa sinne kuuluvilta eliölajeilta, mutta me emme siitä tunnu välittävän.\nKalastamme liikaa, merten hyvinvointia ja ekosysteemiä sen kummemmin ajattelematta.\nRaha ja sen valta on syössyt ihmiskunnan suurten kysymysten äärelle, mikä on ihmisen tehtävä ja tarkoitus maapallollamme?\nSe ei varmaankaan ole oman planeettamme tuhoaminen niin, että homo sapiens lajina joutuu väistymään jatkuvasti muuntautuvien virusten tieltä.\nSinä ymmärtämätön ihminen tuhoat itsesi.


DREAM & house: maaliskuuta 2016\nLähettänyt Anni klo lauantaina, maaliskuuta 19, 2016 Ei kommentteja:\nYläkerran aulan uusi ilme syntyi kalusteiden paikkoja vaihtamalla. Koivupöytä ja jakkarat olivat aiemmin tyttären makuuhuoneessa. Pöytä ja jakkarat sopivat mittojen puolesta meidän pieneen aulatilaan. Block-valaisin tuo tunnelmaa. Taustalla näkyvä lipasto oli ennen aulassa. Nyt lipasto toimii pojan makuuhuoneen tasona.\nMuutokset ovat olleet pinnalla elämässäni. Onnekseni ei mitään draamaa ole ollut - työnkuvani muuttui vuoden alussa. Siirryin esimiehen työtehtävään. Muutos herättää tunteita, uusia ajatuksia ja ideoita. Kodissamme on eletty hyvää perusarkea ja tämä harrastus on ollut hieman taka-alalla. En silti ole luopunut rakkaasta harrastuksestani, vaikka hiljaiseloa täällä blogissa on ollutkin.\nYläkerran pieni muutosidea lähti liikkeelle tyttäreni toiveesta. Hän halusi omia vaatteita huoneeseensa. En suostunut siirtämään koko vaaterepertuaaria pyykkihuollon vuoksi. Pelihuoneen rottinkivalaisin siirtyi meidän makuuhuoneeseen, koska se sointuu paremmin aulan kalustuksen kanssa. Muuton veikeä valaisin sai paikan "peliluolan" katosta. Kuvassa taustalla näkyvän tapetin kuvio riippuu valon määrästä ja on yksi suosikkini.\nVaatetoiveen toteutin siirtämällä IKEAn rekin tyttären huoneeseen. Pallovalot tuovat tunnelmaa huoneeseen.\nPienet muutokset virkistävät ja lasten huoneista tuli tilavamman tuntuiset. Kerron vielä myöhemmin yläkerrasta lisää. Kauniita kevätpäiviä toivotellen\nLähettänyt Anni klo perjantaina, maaliskuuta 04, 2016 Ei kommentteja:\nTunnisteet: aula, Block, sisustus, tunnelma, Yläkerta


Kirja-arvostelu: Kun joudut irtisanomaan - Tevere\nKirja-arvostelu: Kun joudut irtisanomaan\nStaffan Kurtén ja Anu Waaralinna, Talentum pro 2015, ISBN 978-952-14-2608-7\nKirja antaa pohdittavaa ja vinkkejä esimiehille, yritysjohdolle, henkilöstöammattilaisille ja myös irtisanottaville. Sanottavan ja kohderyhmän laajuus huomioon ottaen kuvaavampi nimi voisi ollakin ”Kun työsuhde päättyy” tai ”Työsuhteesta eroaminen ja erottaminen”. Teoksen ensimmäinen painos on vuodelta 2004 ja uudistettuun painokseen on lisätty juridiikkaosuus.\nKiireinen lukija voi aloittaa tutustumalla napakasti laadittuun lukujen tiivistelmään tai keskittyä johonkin kolmesta osasta: Irtisanominen, Työsuhteen päättämisen juridiikka ja Erotilanteesta eteenpäin. Erityisesti viimeinen osa houkuttelee pohtimaan sitä, miten jatkavaa henkilöstöä johdetaan. Kurtén toteaa osuvasti: ”Erotilanteiden jälkeen pelkkä visio uudistuneesta organisaatiosta ei niin sanotusti elätä. Visio on tärkeä, mutta se tarvitsee kiintopisteikseen askelia.” Samantyyppinen näkökulma on Michael D. Watkinsilla Talouselämän (6/2016) Tebatissa. Hän puhuu organisaation ”johdotuksesta” ja johtojen uudelleen vetämisestä. Irtisanomistilanteissa katoaa jotain olennaista tehokkaan työnteon kannalta, muun muassa työntekijöiden välisiä suhteita ja hiljaista tietoa. Johtajien pitäisi suunnata paljon enemmän energiaansa näiden johtojen vetämiseen uudelleen muutosten jälkeen.\nKiintoisaa oli pohdinta etukäteen laadituista toimintaperiaatteista erotilanteiden hoitamiseen (exit policy). Minimissään ne tarkoittavat lähtöhaastattelua ja mahdollisuutta palautteen antamiseen. Lähtijöitä on syytä kuunnella herkällä korvalla. Heiltä kuulee parhaimmillaan hyvin rehellistä puhetta.\nJuridiikkaosuus on selkeä ja kattava. Siellä käydään läpi työsuhteen purku koeaikana, irtisanominen ja toistaiseksi voimassa olevan työsuhteen purku. Koeaikapuruista kysytään usein työsuojeluviranomaisilta. Niissä Waaralinna korostaa, että syytä ei tarvitse kertoa, mutta työntekijälle on tarjottava mahdollisuus tulla kuulluksi.\nTutkimusten mukaan henkilöstövähennykset vaikuttavat kielteisesti yrityksen maineeseen, jäljelle jäävän henkilöstön sitoutumiseen ja motivaatioon sekä irtisanottujen hyvinvointiin, työhön suhtautumiseen ja uudelleen työllistymiseen. Tuore Aalto-yliopiston tutkimus, Tukiohjelman vaikutukset irtisanottujen työllistymiseen ja hyvinvointiin, tukee kirjan sanomaa. Tutkimuksen mukaan irtisanottavista huolehtiminen ylläpitää myös jäljelle jäävien sitoutumista työnantajaansa. Tutkijatohtori Anu Hakonen toteaa PAM-lehdessä (22.2.2016), että vain harva suomalainen työnantaja on oivaltanut, miten tärkeää on tukea irtisanomiaan työntekijöitä. Hakosen mukaan keskeisessä roolissa on esimiesten tapa kertoa ja puhua asioista niin irtisanottaville kuin jäljelle jääneille. Valmius siihen on työpaikoilla kuitenkin pääsääntöisesti retuperällä.\nKirjan lopussa on irtisanomisten suunnitteluun liittyviä kysymyksiä. Tämä pitkä ja kattava lista antaa käytännön apua ja tukea johdolle ja henkilöstöammattilaisille. Irtisanomisen kymmenen käskyä tuo mukaan irtisanomisten vahvan inhimillisen ulottuvuuden. Kymmenes käsky toteaa, kuten kirjassa aiemminkin on korostettu: Irtisanominen on aina viimeinen vaihtoehto. Tässä lauseessa on niin viisautta kuin lohtuakin tämän asian kanssa vastakkain joutuvalle esimiehelle.\nKirja-arvostelu: Kun joudut irtisanomaan2017-03-282017-06-07https://tevere.fi/wp-content/uploads/2017/03/tevere_logo.pngTeverehttps://tevere.fi/wp-content/uploads/2017/03/kun-joudut-irtisanomaan2.jpg200px200px


Silmukoiden ketju: Twistaten.\nMarjut 04 syyskuuta, 2014 16:27\nHauska kierremalli ja kuulostaakin helpolta :)\nEnya 04 syyskuuta, 2014 18:26\nkosotäti 04 syyskuuta, 2014 20:02\nOmpa hauskat varret, pitääpä tutustua tuohon malliin oikein rauhassa.\nLammas 05 syyskuuta, 2014 21:37\nHauska kuvio! Täytyykin joskus kokeilla.\nAnneli 11 syyskuuta, 2014 22:24\nTaas olet tehnyt todella kauniit sukat !\nTarja Tuulitukka Tiittanen 22 helmikuuta, 2017 20:18\nkokeilin ohjetta ja ei kiertynyt mihinkään :(\nDaisy 24 helmikuuta, 2017 07:53\nNo harmi ettei kiertynyt. En koskaan tehnyt enempää, kuin tuon yhden sukkaparin. Ei ollut mun juttu millään tavalla.


Etusivu Autoilutietoa Kilvet lähti, mitä nyt?\nRekisterikilvet voivat lähteä autosta useammasta syystä. Poliisi saattaa napata kilvet mukaansa, jos auto on katsastamatta tai olet jättänyt ajoneuvoveron maksamatta. Kilvet ovat saattaneet kadota autostasi myös muista syistä, esimerkiksi siksi, että joku on ne varastanut.\nPoliisi vei kilvet\nPoliisilla oli todennäköisesti hyvä syy siihen, vaikka sinua tilanne varmasti ottaakin päähän. Jos sinun kuitenkin pitää ajaa autosi esimerkiksi katsastukseen, se onnistuu. Viedessään kilvet poliisi on merkinnyt valvontailmoitukseen, mitkä ajot ovat sallittuja kilpien viennistä huolimatta. Siinä saattaa olla lupa ajaa katsastukseen, mutta mikäli ei ole, autolle pitää erikseen hakea siirtolupa katsastusasemalta.\nKilvet on varastettu\nAuts, ikävä juttu. Tee rikosilmoitus nyt heti, ellet sitä vielä ole tehnyt. Sen jälkeen sinun kannattaa vaihtaa rekisteritunnus kokonaan. Uudet kilvet saat heti mukaasi rekisteröintejä tekevältä katsastusasemalta. Tule siis käymään! Nappaa mukaasi henkilöllisyystodistus ja mahdollinen auton rekisteröinti- tai katsastustodistus.\nRekisterikilpi on hävinnyt\nSaat uuden rekisterikilven ihan helposti. Tule vain käymään rekisteröintipalveluita tarjoavalla K1-asemalla, niin saat uudet kilvet tuossa tuokiossa. Katso hinnat täältä.\nKun kilvet ovat lähteneet, voi olla, ettet voi siirtää autoasi ilman kilpiä. Sinun tarvitsee siis hankkia auton siirtolupa, jotta auton liikutteleminen paikasta toiseen onnistuu. Se hoituu onneksi ihan tuossa tuokiossa rekisteröintejä tekevällä katsastusasemalla, eikä edes maksa paljon.


puolukka - uusimmat sisällöt – yle.fi\nJoko mustikka kukkii Kainuussa? Seurasimme marjapartion työtä Vuokatissa\nMarjasadon ennustamista varten Kainuussa kulkee marjapartio, joka tarkastelee maastosta mustikan, puolukan ja suomuuraimen mahdollista kukintaa ja kasvuympäristöä.\nMiltä maistuisi pakastekuivattu vispipuuro? Ammattiopistossa pohditaan uusia keinoja tuotteiden jatkojalostamiseksi\nEtelä-Savon ammattiopisto Esedussa selvitetään millaisia mahdollisuuksia elinkeinotoimintaan saadaan luonnontuotteita jatkojalostamalla ja kuivaamalla.\nPohjois-Karjalan maakuntaleivoksen päätähti on puolukka\nRuiskääretorttupohjaan ideoitu puolukkaleivos on voittanut maakunnan nimikkoleivoskilpailun.\nStrömsö-joulukortin voi askarrella yhdessä perheen kanssa.\nPuolukkasato näyttää viime vuotista paremmalta – 4H-yhdistyksen laatikot täyttyivät Ilmajoella jo ennen kuin puolukan osto ehti alkaakaan\n4H-yhdistys ostaa tänä vuonna puolukkaa erityisesti pohjalaismaakunnissa. Marjoja voi tuoda yhdistysten ostopisteille siihen asti, että kiintiö täyttyy. Tänä vuonna ostetaan myös pihlajanmarjoja.\nKymmenet thaimaalaiset marjanpoimijat aloittavat urakkansa Itä-Suomessa – Marjayrittäjä: "Koronan suhteen loppukausi on jo selkeästi helpompi"\nPuolukan satokausi tuo thaimaalaiset marjanpoimijat myös Pohjois-Savoon ja Pohjois-Karjalaan. Kahden viikon sisällä maakuntiin saapuu kymmeniä poimijoita. Esimerkiksi marjayritys Arctic International on kiristänyt koronatoimiaan aiemmasta.\nKuivan ja kuuman keskikesän sienisato vähäinen – loppusyksynkin sato voi paikoittain kärsiä\nKosteikoista voi löytää sieniä kuivallakin kelillä. Sienisato kuivilla mailla vaatisi pidemmän sadejakson.\nSuomalaisia innostetaan kaupalliseen poimintaan - ulkomaisia poimijoita tarvitaan muualtakin kuin Thaimaasta\nThaimaan hallinnon päätöstä poimijoiden maahantulosta on odotettu jo pitkään.\nLapin marjasadosta odotetaan hyvää\nSatoon vaikuttavat vielä kesän säät ja pölytyksen onnistuminen.\nKukinnan aikaiset sääolosuhteet ovat olleet hyönteispölytykselle otolliset.\nMarjasato näyttää lupaavalta: erityisesti lakan ja puolukan kukinta on runsasta\nMustikka alkaa jo olla raakileena, mutta se kaipaisi nyt vettä.\nMustikan ja puolukan sadosta odotetaan kukintojen perusteella hyvää Etelä-Savossa – sateet olisivat kuitenkin jo tervetulleita\nMyös hyönteispölytykselle alkukesän olosuhteet ovat olleet mainiot.\nMustikka on kukkinut Keski-Suomessa viime vuotta runsaammin – "Sadon suhteen nyt on jännä paikka, miten pitkään kuumuus ja kuivuus jatkuvat"\nMustikkasadon osalta kuluva kesä näyttää tässä vaiheessa paljon viime vuotista paremmalta.\nMustikan kukkia on nyt hurjasti ja marjakesästä voi tulla erinomainen – erikoistutkija: “Nyt se on pölytyksestä kiinni”\nTarkemmat ennusteet sadosta tulevat vasta sitten, kun ensimmäiset raakileet ovat mättäillä.


Varkauden kaupunki avaa toimintatuen hakemisen yksinyrittäjille | Yle Uutiset | yle.fi\nVarkauden kaupunki avaa toimintatuen hakemisen yksinyrittäjille\nTuen ehtona on, että yrityksen taloudellinen tilanne ja liikevaihto ovat heikentyneet 16.3. jälkeen.\n11.4.2020 klo 15.23\nVarkauden kaupunki avaa keskiviikkona 15. huhtikuuta toimintatukihaun yksinyrittäjille, joiden liikevaihto ja taloudellinen tilanne ovat kärsineet koronavirustilanteen vuoksi. Tuen suuruus on 2000 euroa ja se on kertaluontoinen.\nTukea haetaan sähköisellä lomakkeella Navitas Yrityksen palveluiden sivuilta (siirryt toiseen palveluun). Jos sähköinen asiointi ei ole mahdollista, tukea voi hakea myös paperisella lomakkeella, joita saa Navitaksen infosta.\nVarkauden kaupunki tiedottaa, että päätoiminen yksinyrittäjä voi hakea tukea kotikunnastaan yritystoiminnan menojen kattamiseen, kuten tila-, laite-, kirjanpito- tai toimistokuluihin. Tuen ehtona on, että yrityksen taloudellinen tilanne ja liikevaihto ovat heikentyneet 16. maaliskuuta jälkeen. Lisäksi ehtona on, että yrittäjällä katsotaan olevan edellytykset kannattavaan liiketoimintaan.\n– Avustusta voidaan myöntää myös niin sanotuille kevytyrittäjille, jotka työllistävät itsensä ja toimivat yrittäjämäisesti perustamatta kuitenkaan yritystä. Yrittäjä on päätoiminen, jos hän on YEL-rekisterissä tai voi esittää vähintään 20 000 euron vuosittaisen yrittäjätulon tai laskutuksen. Tuki ei ole riippuvainen toiminnan oikeudellisesta muodosta tai rahoitustavasta, Varkauden kaupunki tiedottaa.\n– Yksinyrittäjien tuen ja työttömyysturvan suhteesta on linjattu uudestaan, että tuet eivät vaikuta toisiinsa. Yrittäjä voi hakea sekä yksinyrittäjän tukea, että työttömyysturvaa. Niitä ei soviteta yhteen, eli toisen saaminen ei vaikuta toisen saamiseen tai sen määrään.\nTukea voi hakea 30.9.2020 saakka. Hakemukset käsitellään saapumisjärjestyksessä.\nVarkausyrittäjyysVarkauden seutukuntaKevytyrittäjyysTyöttömyysturvaPohjois-Savosähköinen asiointi


Kissanpentuja syntyy holtittomasti – villiintyneet kissat ongelma | Apu\nKissoja tulvii ovista ja ikkunoista. Eläinsuojeluyhdistysten tilat ovat täynnä. Miksi kissojen annetaan villiintyä laumoiksi ja kärsiä ulkona?\nKissa tarvitsevat apua! Eläinsuojeluyhdistykset eivät enää pysty ottamaan kaikkia avuntarvitsijoita. Turun eläinsuojeluyhdistyksen puheenjohtaja Taru Säteri sanoo:\n– Jokaista kodin löytänyttä kissaa kohden olisi tulossa kymmenen uutta avuntarvitsijaa. Tilanne on lohduton.\nEläinsuojeluyhdistys Rekku Rescue järjesti suuren ruokakeräyksen ja toivoi ruokaa erityisesti pentukissoille. Yhdistyksellä on sijaiskodeissaan pääkaupunkiseudulla yli 100 pentua ja aikuista kissaa, joille yhdistys hankkii syömiset ja hiekat. Tarkoitus on, että kissat löytävät pysyvän kodin.\n– Kissoja on enemmän kuin koskaan, Rekku Rescuen tiedottaja Sadri Wirzenius sanoo.\nLaumoissa useita sairaita kissoja\nRekku Rescuen hoitamat löydökit tulevat usein Kiikoisista Pirkanmaalta, Alavudelta Pohjanmaalta ja Mikkelistä.\nSäterin mukaan erityisesti maaseudulla ajatellaan, että kissoja tarvitaan metsästämään hiiriä.\n– Mutta harvoin niitä nykypäivänä tarvitaan. Pohjanmaalla turkistarhojen alueella voi elää satojen kissojen populaatioita. Kissat saattavat tulla syömään ruokaa, joka on tippunut häkeistä maahan.\nMerri-kissa oli pahasti sairas 6-viikkoisena, jolloin se sai sijaiskodin.\nMerrin katse kirkastui 9-viikkoisena eläinlääkärin, antibioottien ja sijaishoitajan ansiosta. Kuvat: Rekku Rescue.\nMyös Vantaalta ja Espoosta on löydetty villiintyneitä kissalaumoja. Samoin Turusta. Laumassa voi elää 50-100 leikkaamatonta kissaa. Naaraat voivat saada vuodessa kolmet pennut.\nKissapopulaatiot ovat usein sisäsiittoisia. Kun ne ovat lisääntyneet sukupolvien ajan keskenään, alkaa esiintyä kehityshäiriöitä. Laumassa saattaa elää useita sairaita kissoja.\nLinnunlaulu saattaa loppua vuosiksi.\nKissa on erittäin tehokas peto, joka ei kuulu Suomen luontoon.\n– Se saattaa tappaa vuodessa tuhansia luonnonvaraisia eläimiä. Kissapopulaation jäljiltä jollakin alueella saattaa linnunlaulu loppua useiksi vuosiksi, Säteri kertoo.\nKotikissa voi elää yli 15-vuotiaaksi. Ulos hylätyt pysyvät hengissä kahdesta kolmeen vuotta. Sen esi-isä on kotoisin Afrikasta ja ominaisuudet ovat sen mukaiset. Kissa ei pärjää talvella ulkona. Se kärsii.\n– Meille on tullut kissoja, joilta puuttuu jäätymisen takia häntä, korvan päät ja varpaita, Säteri sanoo.\nLisääntyvät holtittomasti ja villiintyvät\nKaikki laumoissa elävät kissat ovat syntyneet ihmisen toimien seurauksena. Populaatiokissat ovat olleet lemmikkejä tai polveutuvat sellaista. Ne eivät pysy hengissä pitkään ilman ihmisen apua eli jonkinlaista suojaa tai ruokintaa.\nLaumoja alkaa kehittyä, kun ihmisen "hoidossa" alkaa syntyä pentuja holtittomasti. Omistaja yleensä yrittää pitää eläimistään huolta, mutta hoito on kehnoa ja ihminen väsyy.\nPopulaatio voi syntyä myös siten, että ihminen antaa kissoille suojan ulkorakennuksessa. Eläimiä ehkä ruokitaan satunnaisesti, tai ne löytävät syötävää ihmisten jätteistä.\nVilliintyneissä kissapopulaatioissa on eläimiä, joilla ei ole ollut yhteyttä ihmisiin.\n– Tällaisten aikuisten kissojen kesyttäminen on vaativa kuukausien, ehkä vuosien prosessi. Ehkä kissa oppii sietämään ihmistä, mutta siitä ei koskaan tule käsiteltävää. Tämä vaikeuttaa eläinlääkärikäyntejä ja lääkitsemistä, Rekku Rescuen Sadri Wirzenius kertoo.\nKissa sosiaalistuu 3–4 viikon iässä, jolloin sen pitäisi tutustua ihmiseen. Kissanpennun voi erottaa emostaan ja sisaruksistaan aikaisintaan 14-viikkoisena.\n"Jokaisella eläinyksilöllä on arvoa"\nKuntien löytöeläintalojen pitäisi ottaa löytöeläimet vastaan ja säilyttää niitä kaksi viikkoa odottamassa omistajaa. Jos omistajaa ei löydy, eläimet voidaan kunnan puolesta myydä, lopettaa tai muutoin luovuttaa. Joissakin kunnissa hylätyt löytöeläimet siirretään eläinsuojeluyhdistysten hoitoon.\nVilliintyneet kissat ovat väliinputoajia, lainsuojattomia. Koska ne koetaan villieläimiksi, löytöeläintalojen ei tarvitse ottaa niitä vastaan. Kunnat eivät korvaa löytöeläintaloille villiintyneiden kissojen kuluja.\n– Suomessa tarvitaan asennemuutosta ja tiukempi lainsäädäntö. Kuntia ja valtiota pitäisi vastuuttaa enemmän kissapopulaatioiden hoidosta, Säteri sanoo.\nPienet kissanpennut löytävät yleensä uuden kodin, mutta aikuinen löytökissa voi joutua odottamaan pitkään.\n– Ulkoa löydettyä kesyä, tervettä aikuista kissaa ei koskaan lopeteta meillä. Me emme halua antaa yhteiskunnalle sellaista viestiä, että eläimen voi noin vain ottaa ja hylätä. Jokaisella eläinyksilöllä on arvoa, Säteri sanoo.\nSaako villiintyneen kissan ampua?\nHelsingin Sanomien uutisen mukaan Pohjanmaan käräjäoikeus tuomitsi syksyllä 2019 kolme miestä ehdollisiin rangaistuksiin eläinten ampumisista. Miehet myönsivät esitutkinnassa ampuneensa autosta noin 800 kissaa ja luonnoneläimiä.\nHe saivat tuomion luonnoneläinten surmaamisesta, kissojen osalta rikokset olivat ehtineet vanhentua.\nLain mukaan villiintyneen kissan saa ampua tietyin ehdoin. Se on tehtävä ampumalla suoraan aivoihin tai välittömästi tappavalla kaasulla.\nMiten villiintyneen kissan erottaa tavallisesta? Se ei ole helppoa.\nKaikki on lahjoittajien varassa\nRekku Rescue -yhdistys on tänä vuonna hankkinut ruokaan ja kissanhiekkaan lahjoituksia 14 000 eurolla. Eläinlääkärikuluihin oli käytetty 48 000 euroa. Jokainen kissa rokotetaan, leikataan, sirutetaan ja siru rekisteröidään. Lähes kaikilla löytökissoilla on korvapunkkeja, ripulia, silmätulehduksia ja vakavampia vammoja.\nTurun eläinsuojeluyhdistyksen hoidossa on vuosittain yli 1 000 eläintä , joista valtaosa on kissoja. Pelkästään kissojen hoitoon kuluu yli 100 000 euroa vuodessa. Koko toiminta perustuu lahjoitus- ja testamenttivaroihin.\nEläinsuojeluyhdistysten sivuilta löydät tietoa siitä, miten eläinten hoitoon voi lahjoittaa rahaa ja miten niitä voi auttaa.\nSuomen söpöin kissa Sulo on maatalon mirri\nSuomen söpöin kissa 2015: Bella on kehräävä tiikeri


Neste K Pukaron Paroni Lapinjärvellä ja Neste K Alppiruusu Elimäellä uudistetaan – uudet ravintolat avautuvat - K-ryhmä\nNeste K Pukaron Paroni Lapinjärvellä ja Neste K Alppiruusu Elimäellä uudistetaan – uudet ravintolat avautuvat\nto, elo 17, 2017 12.30 CET\nLapinjärvellä valtatie 6:n varrella sijaitseva Neste K Pukaron Paroni ja saman tien varressa Kouvolan Elimäellä sijaitseva Neste K Alppiruusu remontoidaan Neste K -konseptin mukaisiksi. Molempia asemia luotsaa jatkossa liikenneasemakonkari K‑kauppias Milla Hiltunen puolisonsa Aki Savolaisen kanssa. Pukaron Paroniin avautuvat mm. Burger King ja Kotipizza -ravintolat ja Alppiruusuun Subway-ravintola.\nNeste K Pukaron Paroni remontoidaan vaiheittain, jotta liikenneasema voidaan pitää koko ajan asiakkaille avoinna. Neste K Alppiruusussa remontti alkoi jo aiemmin ja asema avautuu uuden Neste K -konseptin mukaisena lokakuussa.\n– Pukaron Paronin remontissa säilyy katolla oleva Suomen liikenneasemista suurin aurinkovoimala, jonka maksimiteho on 50,5 kwh. Lisäksi Pukaron Paronista löytyy 3 kpl sähköautojen latauspistoketta, joista voi ladata autoonsa aurinkosähköä, kertoo kauppias Milla Hiltunen.\n– Molemmilla asemilla on energianlähteenä myös maalämpö. Myös ilmastoinnin jäähdytys toimii myös maalämmön tuottamalla energialla, jatkaa Hiltunen.\nPukaron Paroniin Lapinjärven ensimmäinen Burger King\nPukaron Paronin Burger King ja Kotipizza ‑ravintoloiden toimintaa johtaa kauppiaspariskunta muun aseman toiminnan lisäksi. Lisäksi Alppiruusuun avautuu Subway-ravintola, joka toimii myös kauppiaspariskunnan johdossa.\nRemonttien yhteydessä liikenneasemien ravintolatoiminta uudistetaan ja niihin avautuu Koon Keittiöt, unohtamatta Pukaron klassikkoannoksia. Ruokatarjonta uudistuu 2020-luvulle tarjoten parasta ruokaa Suomen maantiellä liikkujille. Tuotteiden tuoreuteen ja erityisesti laadukkaaseen kahviin kiinnitetään erityistä huomiota.\nRemonttien lisäksi myös molempien asemien henkilökunnan ruokaosaamista tullaan syventämään keittiömestari Pekka Terävän johdolla Food Camp Finlandin ravintolakoulutuksessa Helsingissä.\nKumpikin asema tarjoaa myös jatkossa peruselintarvikkeiden valikoiman kotiin ja mökille, kun asemille aukeavat K-ruokakaupan palvelut.\nNeste K Pukaron Paronista löytyvät palvelut:\nBurger King -ravintola\nK-Raudan perustarvikkeiden valikoimat\nTutut Pukaron Paronin suosikkituotteet (esim. lähileipä)\nNeste K Alppiruususta löytyvät palvelut:\nTapahtumatila (60 asiakaspaikkaa + terassi 30 paikkaa)\nK-Kauppias, Milla Hiltunen, p. 040 5277 663


Usein kysytyt kysymykset uudiskohteen hankinnasta | VRP\nMyyntihinta (Mh) on asunnon hinta, jonka ostaja maksaa rakentamisvaiheen aikana. Siinä ei ole otettu huomioon yhtiölainan osuutta. Velaton hinta (Vh) on uuden kotisi kokonaishinta, jossa on otettu huomioon yhtiölainan osuus. Voit päättää ennen asunnon valmistumista maksatko yhtiölainaosuuden valmistumisen yhteydessä kokonaan pois vai maksatko kuukausittaista rahoitusvastiketta.\nOnko rahoitus- ja pääomavastikkeella eroa?\nRahoitusvastiketta kutsutaan myös pääomavastikkeeksi. Tämä tarkoittaa taloyhtiön ottamaa velkaa (yhtiölainaa), joka peritään osakkailta usein kuukausittaisella maksuerällä. Rahoitusvastike kattaa esimerkiksi kiinteistön rakentamiseen otettujen lainojen kulut, korot sekä lyhennykset. Yhtiölainaosuuden voi myös maksaa etukäteen pois, jolloin rahoitusvastiketta ei tarvitse maksaa kuukausierissä.\nVoiko lainaosuuden maksaa pois rakennusvaiheen aikana?\nUudiskohteen kauppahinta maksetaan erissä rakentamisen vaiheiden mukaan ja tarkemmat maskuerät määritelläään kauppakirjassa. Tyypillisesti maksueriä on viisi, mutta maksut vaihtelevat kohdekohtaisesti. Kauppakirjan allekirjoitushetkellä maksat myyntihinnan ensimmäisen erän. Seuraavat maksut erääntyvät rakentamisen edetessä ja viimeiset erät maksat, kun asunto on muuttovalmis ja pääset tekemään muuttotarkastuksen.\nVoiko yhtiölainaosuuden maksaa osissa valmistumisen jälkeen?\nYhtiölainaa eli velkaosuutta voi maksaa kuukausierissä rahoitusvastikkeen muodossa. Korkojen ja muiden kulujen suuruuden voi tarkistaa isännöitsijältä. Yhtiölainaosuuden voi maksaa myös kokonaisuudessaan kerralla. Isännöitsijältä saa tästä lisätietoa ja ohjeita.\nEnsiasunnon ostajan ei tarvitse maksaa varainsiirtoveroa, mutta osakekaupasta tulee tehdä varainsiirtoverotusilmoitus. Lue lisää varainsiirtoverosta Vero.fi\nMilloin varainsiirtovero on maksettava?\nVarainsiirtovero on maksettava 2 kuukauden kuluessa siitä, kun kohde on valmistunut (poislukien ensiasunnon ostajat). Osakkeenostaja vastaa varainsiirtoveron maksusta ja varainsiirtoveroilmoituksen tekemisestä. Osakasta ei merkitä sähköiseen osakeluetteloon ennen kuin varainsiirtovero on maksettu. Asunto-osakkeista maksetaan 2 % varainsiirtovero, ja se lasketaan asunnon velattomasta hinnasta.\nMitä eroa sijaitseeko kohde omalla tontilla vai vuokratontilla? Mikä on valinnainen vuokratontti?\nKun ostat uudiskohteen, joka sijaitsee omalla tontilla, maksat kauppahinnassa myös tontin hinnan. Asunnon hinta saattaa tällöin olla korkeampi, mutta kuukausittainen vastike saattaa olla pienempi, kun et maksa tontista vuokraa. Uudiskohteissa on joskus mahdollista kohteen valmistuessa tai myöhemmin lunastaa vuokratontin osuus. Silloin puhutaan valinnaisesta vuokratontista. Näissä kohteissa voit halutessasi valita maksatko tontista vuokraa tontinvuokravastikkeen yhteydessä vai lunastatko tontin osuuden, jolloin tontinvuokravastiketta ei tarvitse enää maksaa kuukausittain. Tontin lunastus voi olla kannattavaa, jos kodissa on tarkoitus asua pidempään. Tutustu myös asunnonostajan oppaaseen, jossa käymme läpi tarkemmin uudiskohteen oston vaiheet!